ڕێکخراوێکی دژی چەکی ناوکی خەڵاتی نۆبڵ بۆ ئاشتی ئەمساڵ دەباتەوە\nڕێکخراوی هەڵمەتی نێودەوڵەتی بۆ نەهێشتنی چەکی ناوکی ICAN خەڵاتی ئەمساڵی نۆبڵ بۆ ئاشتی بردەوە، ئەمەش وەک پـێزانینێک بۆ هەوڵەکانی ئەم ڕێکخراوە لە پـێناو ڕێگەگرتن لە بڵاوبوونەوەی چەکی ناوکی بە جیهاندا.\nبێریت ڕایس ئەندرسن سەرۆکی کۆمیتەی نۆبڵ ئەمڕۆ هەینی لە ئۆسلۆی پایتەختی نەرویژ گوتی ڕێکخراوی International Campaign to Abolish Nuclear Weapons خەڵاتی نوبڵ بۆ ئاشتی ساڵی 2017 ی بردەوە وەک پاداشتێک بۆ کارەکانی لە پـێناو ڕاکێشانی سەرنجەکان بۆ ئاکامە کارەساتبارەکانی دەکەونەوە لە ئەنجامی بەکارهێنانی هەر چەکێـکی ناوکیدا، وە هەروەها بۆ ئەو هەوڵانەی پـێشتر داویەتی بۆ گەیشتن بە پەیماننامەی قەدەغەکردنی ئەم جۆرە چەکە.\nبێریت ڕایس ئەندرسن سەرۆکی کۆمیتەی نۆبڵ\nئاماژەی بۆ ئەوەش کرد هەوڵەکانی ڕێکخراوەکە وەهای کردووە هەڵمەتی قەدەغەکردنی بڵاوکردنەوەی چەکی ناوکی گڕوتینێک و ئاڕاستەیەکی نوێ وەربگرێت.\nهاوکات کۆمیتەکەی نۆبڵ داوای لە وڵاتانی خاوەن چەکی ناوکی کرد دەسـتبکەن بە دانوستاندنی ڕژد بۆ نەهێشتنی چەکی ناوکی لە جیهاندا. بەپـێی کۆمیتەکە نزیکەی 15 هەزار کڵاوەی ئەتۆمی لە جیهاندا هەیە.\nجێی ئاماژەیە ئەم ڕێکخراوە کە پـێکهاتووە لە هاوپەیمانێتیـیەکی ژمارەیەک گروپی ناحکومی لە نێو نزیکەی 100 وڵات، کاردەکەن بۆ جێبەجێکردنی ڕێکەوتنـنامەی نەهێشتنی بڵاوبوونەوەی چەکی ناوکی بە جیهاندا و هەروەها هەوڵ دەدەن خەڵکی هۆشیاربکەنەوە لە ئاکامە مەترسیدارەکانی بەسەر ژینگە و تەندروستی دەکەونەوە ئەگەربێت و چەکی ناوکی بەکاربهێنرێت.\nکۆمیتەی نۆبڵ 318 ناوی پـێگەیشت وەک کاندید بۆ بردنەوەی خەڵاتی ئەمساڵ. خوان مانۆئێل سانتۆس سەرۆکی کۆلۆمبیا خەڵاتەکەی ساڵی ڕابردووی بردەوە، ئەمەش وەک پـێزانینێک بۆ هەوڵەکانی لە پـێناو کۆتایی‌هێنان بە شەڕی ناوخۆی وڵاتەکەی.


2020-07-02 [05:57 AM]\nقایمقامی سلێمانی له راگه‌یه‌نراوێكدا كه وێنه‌یه‌كی بۆ ئاژانسی هه‌واڵی زاگرۆس هاتووه، بەهۆی پابەندنەبوون بە رێنماییەکانی تەندروستی رێکارەکانی خۆپارێزی، لیژنە هاوبه‌شه‌کانی قائیمقامیه‌تی سلێمانی حه‌وت شوێن دادەخات.\nبێوەی ئەحمەد، سەرۆکی لیژنەی دووی سه‌ر به‌لیژنه هاوبه‌شه‌كانی قائیمقامیەتی سێمانی رایگەیاند: بەهۆی سەرپێچرکردن لە رێنماییه‌كانی ته‌ندروستی و رێكاره‌كانی خۆپارێزی و پابه‌ندنه‌بون به‌بڕیارەکانی ژووری ئۆپراسیۆنەکانی خۆپارێزی لە ڤایرۆسی کۆرۆنا لەسلێمانی و کردنەوەی شوێنەکانیان، لیژنەکە چوار هۆڵی وه‌رزش، دو گازینۆی بلیارد و یه‌ك کافتریای نێرگەلە کێشان دادەخات.\nوتیشی: بەمەبەستی خۆپارێزی و دروستنەکردنی قەرەباڵغی، ژووری ئۆپراسیۆنەکانی خۆپارێزی لە ڤایرۆسی کۆرۆنا، تا کاتێکی نادیار بڕیاری داخستنی کافتریای نێرگەلە و گاینۆ و هۆڵه‌كانی وه‌رزشكردن، هەر شوێنێکیش پابه‌ندنه‌بێت و بکرێتەوە له‌لایه‌ن لیژنەکانی قائیمقامیەتی سلێمانییه‌وه داده‌خرێن.\nئاماژەی بۆئەکرد: بەفەرمانی قائیمقامی سلێمانی هەر حه‌وت شوێنەکە دادەخرێن و خاوەنەکانیشیان رووبەڕووی رێکاری یاسایی توند دەکرێنەوە.


دوو تەقەكەر دەستگیركران - تۆڕی میدیایی خەڵک\nپۆلیسی سلێمانی دوو تۆمەتباریان دەستگیر كردووە كە لەناو شاری سلێمانی و شاخی گۆیژە تەقەیان كردبوو.\nپۆلیسی سلێمانی لە ڕاگەیەنراوێكدا بڵاویكردەوە، ڕۆژی 21-3-2021 , مەفرەزەكانی بەشی پۆلیسی نەهێشتنی تاوانی سلێمانی كە لەناو شارو ناوچەگەشتیارییەكان بڵاوەیان پێكرابوو دوو تۆمەتباریان دەستگیركرد كە لەناو شاری سلێمانی و شاخی گۆیژە تەقەیان كردبوو ، لەكاتی دەستگیركردنی تۆمەتباراندا دەستگیرا بەسەر ئۆتۆمبێلێكی بێ سەرەتاو چەكێك لە جۆری دەمانچە كە بەتۆمەتباران بووە .\nلە ڕاگەیەنراوەكەی پۆلیسدا هاتووە، لەئێستا هەریەك لە تۆمەتباران\nم،أ،م لەدایكبووی 2003 و ش ، أ ، ر لەدایكبووی 2001، بەبڕیاری دادوەر ڕاگیراون و لێكۆڵینەوە لەگەڵیان بەردەوامە .


تۆڕی هەواڵی "كالتشیو میركاتو"ی ئیتاڵی رایگەیاند، ئیدارەی یانەی بەرشەلۆنەی ئیسپانی دەیەوێت گرێبەست لەگەڵ هێرشبەری یانەی ئەسی میلانی ئیتاڵی كرزیستوف بیاتیك و یاریزانی هەڵبژاردەی پۆڵەندا ئەنجام بدات و لەو بارەیەوە هەمو ئامادەكارییەكیان سازداوە.\nكالتشیو میركاتو، ئاماژە بە ئەوە دەكات ئیدارەی یانە كەتەلۆنیەكە لەو باوەڕەدان بیاتیك-ی تەمەن 24 ساڵ ببێتە باشترین جێگرەوەی لویس سوارێزی ئۆرگوایی كە لە ئێستادا تەمەنی بەرەو هەڵكشان دەچێت و نزیكبۆتەوە لە 33 ساڵ.\nهەروەها رۆژنامەكە وتیشی، یانە كەتەلۆنیەكە هەمو ئامادەییەكیان نیشانداوە بۆ ئەوەی بتوان لە گواستنەوەكانی زستانەی 2019 - 2020 بە دەستەوارەیەك كە بڕەكەی 50 ملیۆن یۆرۆیە بۆند پێشكەشی ئەو یاریزانە پۆڵەندیە بكەن.\nجێی وەبیر هێنانەوە بیاتیك سەرەتای وەرزی 2019 بە بڕی 35 ملیۆن یۆرۆ لە یانەی جەنەوای ئیتاڵیەوە رویكردە یانەی ئەسی میلان.


گەڕەكی قەڵاتە سۆر پێویستی بەخزمەتگوزارییە | دەزگاى زارى کرمانجى\nگەڕەكی قەڵاتە سۆر پێویستی بەخزمەتگوزارییە\nمحەمەد ئامۆكەیی - هەریر: دانیشتوانی گەڕەكی قەڵاتەسۆر لە شارەدێی هەریر داوای قیڕتاوكردنی كۆڵانەكەیان دەكەن، زاری كرمانجی داواكاری دانیشتوانی گەیاندە لایەنی پەیوەندی دارو ئەوانیش لە ڕێگەی زاری كرمانجی، وەڵامی داواكاری ئەوانیان دایەوە.\nمحەمەد ئەحمەد گەنجێكی گەڕەكەكەیەو دەڵێت" ماوەی چەندین ساڵە بەدەست خراپی رێگا دەنالێنین و تاكوو ئێستا كەس ئاوڕی لەئێمە نەدایتەوە، بۆیە ناكرێك گەڕەكێك لەنێو شار بێت و سیمای گوندی پێوە دیاربێت، لێرەوە داوا لە بەرپرسانی شارەكە دەكەین هەرچی زوە خەمێك لە دانیشتوانی ئەو گەڕەكە بخۆن.\nهاووڵاتیێكی تریش ئاماژە بۆ ئەوەدەكات" زۆربەی كۆڵانەكانی هەریر سەب یاخود قیڕتاوكراون تەنیا ئەو گەڕەكە نەبێت هاوینان تۆز بەرۆكی گرتوین و ئەوە زستانیش هات لە خەمی قوڕوو لیتەین ئەگەر بەر لە هاتنی وەرزی زستان ئەو كۆڵانە قیڕ نەكرێت بێ گومان ژیانمان سەختر دەبێت.\nئەو هاووڵاتییە ئەوەشی گووت" كە باس لە شار دەكەین دەبێت حكومەت پلانی خۆی هەبێت بۆ ڕاكێشانێ تۆڕی ئاو و كارەباو پڕۆژەكانی تر بەڵام لە هەریر ئەو كارە نەكراوە بۆیە لەمەو دوا هەقە وایە بەر لەوەی خەڵك لە شوێنك نیشتەجێ بكرێت ئەو پڕۆژانە هەبن.\nلای خۆیەوە حامد كاكەیی، بەڕێوەبەری ناحیەی هەریر، بەزاری كرمانجی راگەیاند" ئاگاداری ئەوەین چەند جارێك دانیشتوانی ئەو گەڕەكە سەردانیان كردوین لە نزیكەوە گوێمان لە داواكاری ئەوان گرتووە، بەڵام چەند گەڕەكێكی تر لە هەریر ماون قیڕتاو بكرێن بۆیە هەموومان كردۆتە یەك پڕۆژە بۆ ئەوەی لەگەڵ دەستپێكردنەوەی پڕۆژەكان لە سەنتەری شار ئەو گەڕەك و كۆڵانانەی ماون قیڕتاو بكرێن، چاوەڕێ دەكرێت ئەو پڕۆژانە بكەونە بەهاری ساڵی دابێت.


ئه‌نجومه‌نی وە‌زاری بۆ ئاسایشی نیشتمانی، ئیدانه‌ی هێرشه تیرۆرستیه‌كه‌ی قه‌زای به‌له‌دی له پارێزگای سه‌ڵاحه‌دین كرد كه 12 گه‌نج له‌لایه‌ن چه‌ند چه‌كدارێكه‌وه ڕفێندراون و ته‌رمی هه‌شت كه‌سیان به‌كوژراوی دۆزراونه‌ته‌وه، هاوکات چالاکوانانی مەدەنیش وەک سەرکۆنەی ڕووداوەکە هاشتاگی "کوشتارگەی سەلاحەدین"یان لە پێگەی تویتر بڵاوکردەوە.\nدوای ئەوەی ئه‌مڕۆ ( 17ی تشرینی یەکەمی 2020) هه‌شت گه‌نج به‌كوژراوی له پارێزگای سه‌ڵاحه‌دین دۆزرانه‌وه كه ئاسه‌واری گوللـه به‌جه‌سته‌یانه‌وه دیاربوو، ئه‌نجومه‌نی وە‌زاری بۆ ئاسایشی نیشتمانی، بەسەرۆکایەتی مستەفا کازمی، سەرۆک وەزیران کۆبووەوە و ئیدانه‌ی هێرشه تیرۆرستیه‌كه‌ی قه‌زای به‌له‌دی له پارێزگای سه‌ڵاحه‌دین كرد.\nهه‌روه‌ها فه‌رمانده‌ی گشتیی هێزه چه‌كداره‌كان بڕیاریدا لێكۆڵینه‌وه‌ی ورد له ڕووداوه‌کە بكرێت و شاندێكی باڵای ئه‌منیش ڕه‌وانه‌ی ناوچه‌كه بكرێت بۆ دووباره هه‌ڵسه‌نگاندنی دۆخی ئه‌منیی ناوچه‌كه.\nقەندیل جبوری، فەرماندەی پۆلیسی پارێزگای سەلاحەدین لەڕاگەیەندراوێکدا ( 17ی تشرینی یەکەمی 2020) کە وێنەیەکی دەست ناس کورد کەوتووە ڕایگەیاند: " مەفرەزەکانی پۆلیسی فریاکەوتن توانیویانە هەشت تەرمی ئەو هاووڵاتییە ڕفێنداراوانە بدۆزنەوە کە دوێنێ ( هەینی) لە ناحییەی فەرحانییە سەر بەقەزای بەلەد لەلایەن هێزێکی چەکداری نەناسراوە ڕفێندرابوون".\nئاماژەی بەوەشکرد، ژمارەی ڕەفێندراوەکان 12 کەسن، ده‌ستدرێژی گوللـه له‌هه‌شت گه‌نج كراوه و سه‌رجه‌میان كوژراون، تائێستاش چاره‌نوسی چوار كه‌سی دیكه نادیاره.\nهاوکات، ئەحمەد جبوری، پەرلەمانتاری سونە لەپەرلەمانی عێراق داوای لە کازمی کرد بەئەرکی بەرپرسیارێتی خۆی هەستێت و بە زووترین کات تاوانبارانی ڕووداوەکە ئاشکرا بکات و دۆسییەی ئەمنی ئەو ناوچانە ڕادەستی سوپا وهێزەکانی پۆلیس بکرێن.\nچالاکوانانی مەدەنیش وەک سەرکۆنەی ڕووداوەکە هاشتاگی " کوشتارگەی سەلاحەدین"یان لە پێگەی تویتر بڵاوکردەوە.


ماڵپەری فیردەوس | حوکمی زەکاتی سەرفترە؟ حوکمی ئەو کەسەی سەرفترە نادات؟\nسەردێری پرسیار:حوکمی زەکاتی سەرفترە؟ حوکمی ئەو کەسەی سەرفترە نادات؟\nبەرواری دانان :2020-05-08 کۆدی پرسیار:1996\nپرسیار: حوکمی زەکاتی سەرفترە؟ حوکمی ئەو کەسەی سەرفترە نادات؟\nوەڵام: زانایان دەڵێن زەکاتی سەرفترە واجبە، کە ئەمە وتەی هەر چوار مەزهەبەکانە، بەڵکو هەندێک زانا ئیجماع نقل دەکەن، بەڵام ئەم ئیجماعە جێگای تێڕوانینە، چونکە جیاوازی هەیە، بەڵگە:\n(١)عن ابنِ عُمَرَ رَضِيَ الله تعالى عنهما قال: (فرَض رسولُ الله صلَّى الله عليه وسلَّم زكاةَ الفِطر صاعًا من تَمرٍ، أو صاعًا من شَعيرٍ، على العبدِ والحُرِّ، والذَّكرِ والأنثى، والصَّغير والكبيرِ مِنَ المسلمينَ، وأمر بها أن تُؤدَّى قبل خُروجِ النَّاسِ إلى الصَّلاةِ).\nوفي لفظٍ آخَرَ: (فرَض رسولُ الله صلَّى الله عليه وسلَّم صدقةَ الفِطرِ صاعًا من شَعيرٍ، أو صاعًا مِن تَمرٍ، على الصَّغيرِ والكبيرِ، والحرِّ والمَملوكِ).رواه البخاري (1503)، ومسلم (984، 986). واللفظ الآخر: رواه البخاري (1512)، ومسلم (984).\nابن المُنْذِرِ ڕەحمەتی خوای لێ بێت دەفەرمووێت: (هەموو زانایان یەک دەنگن زەکاتی سەرفترە واجبە لەسەر موسلمان، ئەگەر توانای هەبوو بدات). هەروەها دەفەرمووێت: (هەموو زانایان یەک دەنگن زەکاتی سەرفترە واجبە). الإجماع لاپەڕە (٤٧).\nابن قدامە ڕەحمەتی خوای لێ بێت دەفەرمووێت: (زەکاتی سەرفترە واجبە لەسەر هەموو موسلمانێک، واجبە لەسەر گەورە و بچووک و نێر و مێ، لەسەر وتەی تێکڕایی زانایان). المغني (3/79).\nئیمام النووي ڕەحمەتی خوای لێ بێت دەفەرمووێت: (بەیهەقی دەفەرمووێت: هەموو زانایان یەک دەنگن لەسەر واجبی زەکاتی سەرفترە، هەروەها ابنُ مُنْذِریش ئیجماع نقل دەکات لە الإشرافِ). المجموع (6/104).\nابن حجر ڕەحمەتی خوای لێ بێت دەفەرمووێت: (سەبارەت بە نەقل کردنی ئیجماع جێگای تێڕوانینە، چونکە إبراهيمَ بن عُليَّة و أبا بكر بن كَيْسان الأصمَّ دەڵێن: واجبی زەکاتی سەرفترە نەسخ بۆتەوە، بەڵگە: عن قيسِ بن سَعدِ بنِ عُبادة، قال:(أمرَنا رسولُ الله صلَّى الله عليه وسلَّم بصدقة الفِطرِ قبل أن تَنزِلَ الزَّكاةُ، فلمَّا نَزَلَت الزَّكاةُ لم يأمُرْنا ولم ينهَنا، ونحنُ نَفعَلُه). رواە النسائي.\nبەڵام لە سەنەد ڕاوییەک هەیە مجهولە، گریمان ئەگەر فەرموودەکە صحیح بێت نابێتە بەڵگە بۆ نەسخ، چونکە فەرمان کردنی یەکەم بەسە بۆ واجبی، دابەزینی واجب بوونی زەکات نابێتە بەڵگە زەکاتی تر لە واجبی لابدات، مالکی لە ٲشهب نقلیان کردووە زەکاتی سەرفترە سونەتێکی جەخت لێکراوە، هەروەها وتەی ئەهلی ظَّاهرە). فتح الباري)) (3/368).


وەزیری شارەوانی و گەشتوگوزار تاقیگەی ئاوی هەولێری بەسەركردەوە – وەزارەتی شـارەوانی و گەشـتوگوزار\nوەزیری شارەوانی و گەشتوگوزار تاقیگەی ئاوی هەولێری بەسەركردەوە\n08/03/2020 by Aram Press\nئاوی هەولێر خاوێنە\nبەمەبەستی بەدواداچوون و زانینی كوالێتی ئاوی هەولێر بە تایبەتی كە ئێستا ڤایرۆسی كۆرۆنا بووەتە مەترسی و ئەگەری بڵاوبوونەوەی لە رێگەی هۆكارە جیاوازەكانەوە هەیە، ئەمڕۆ یەكشەممە 8ی ئاداری 2020 ساسان عەونی وەزیری شارەوانی و گەشتوگوزاری حكوومەتی هەرێمی كوردستان بەشێوەیەكی مەیدانی سەردانی بەشی تاقیگەی سەر بە بەڕێوەبەرایەتیی ئاوی هەولێری كرد، بۆ لە نزیكەوە ئاگاداربوون لە كاروبارەكانیان و خۆئامادەكردن بە مەبەستی گرتنەبەری رێكاری پێویست بۆ رووبەڕووبوونەوەی ڤایرۆسی كۆرۆنا بەهۆی ئەوەی ئاو دەچێتە هەر ماڵێكەوە.\nلەو بەسەركردنەوەیەدا وەزیری شارەوانی و گەشتوگوزار سەردانی ژوورەكانی تاقیگە و وەرشەی كرد و بە وردی بەدواداچوونی كرد، كارمەندانی بەشی تاقیكردنەوە جەختیان كردەوە بۆ رووبەڕووبوونەوەی پەتای كۆرۆنا بەكارهێنانی كلۆریان بەشێوەیەكی ستاندارد رێكخستووە و تیمەكانیان زیاد كردووە، وێڕای ئەوەش دڵنیایی تەواویاندایە وەزیری شارەوانی و گەشتوگوزار كە ئاوی هەولێر هیچ كێشەیەكی نییە و بەردەوام پشكنینی بایۆلۆجی و پشكنینی كیمیایی بۆ ئاوی بیرەكان و ئاوی ئیفراز دەكەن بە تایبەتی لە ئێستادا بەهۆی مەترسی زیاتر بڵاوبوونەوەی ڤایرۆسی كۆرۆنا جۆرەكانی پشكنینەكانیان زیادتر كردووە، وەك پشكنینی بایۆلۆجی و كیمیایی، پشكنینی بایۆلۆجی بۆ دەستنیشانكردن و دۆزینەوەی بەكتیرایە لە ئاوی ماڵان، ئەوەش دوای ئەوەی نموونەی ئاو لە تۆڕەكانی دابەشكردن وەردەگیرێت و لە دەزگایەكی تایبەتدا پشكنینی بۆ دەكرێت، لە ئێستاشدا ئەو پشكنینە زیاتر و وردتر دەكرێت وەك ئامادەكارییەك بۆ رووبەڕووبوونەوەی كۆرۆنا، كارمەندانی تاقیگەكە جەختیشیان لە خاوێنی ئاوی هەولێر كردەوە.\nوەزیری شارەوەنی و گەشتوگوزار وێڕای دەستخۆشی لە فەرمانبەرانی تاقیگەكە، جەختی كردەوە لەسەر ئەوەی پێویستە لە ئێستادا وردتر و جدیتر كار بكەن بە تایبەتی كە ڤایرۆسی كۆرۆنا بووەتە مەترسی، بۆیە دەبێ باشترین كوالێتی ئاو بۆ هاووڵاتییان دابین بكرێت و هەموو جۆرە ئامادەییەكیشی دەربڕی بۆ هاوكاریكردنیان و ئەوەی پێویست بێت دەیگرنە بەر لەپێناو پێشكەشكردنی ئاو بە باشترین كوالێت بۆ هاووڵاتییان.


ڤالانتاین، عەبدوڵا ئۆج ئالان\nلەبارەی خۆشەویستیەوە بەڕێز عەبدوڵا ئۆج ئالان دەڵێت: پێش ئەوەی پرسی عیشق‌و خۆشەویستی نێوان رەگەزی نێرو مێ بێتە ئاراوە، دەبێت هێلانەیەک بۆ ئەو عیشقە دەستەبەر کرابێت، هێلانەیەکی ئارام بەپێشمەرجی عیشقێکی دروست‌و بەردەوام دەزانێت.\nپێیوایە خۆشەویستی بەهایەکی باڵای هەیە، بۆیە نابێت سەرگەردان و ئاوارەو بێ نیشتیمان و بێ ئازادی بێت.\nلای ئۆچ ئالان خۆشەویستی پرۆسەیەکی روکەش‌و مادی نیە وەک ئەوەی لەمڕۆدا بازرگانی پێوە دەکرێت‌و لەشانۆی میدیای سەرمایەداریدا پیشاندەدرێت‌و تەرویجی بۆ دەکرێت.\nخۆشەویستی لای ئۆج ئالان پێویستی بەسەقامگیرییە، سەقامگیری راستەقینە لە ئازادیەوەیە، ئازادی مانادار لەسیستمی نەتەوەی دیموکراتیکدا دەستەبەر دەبێت، نەتەوەی دیموکراتیک کەش‌و شوێنی قبوڵکردن‌و پێکەوەژیانی تەواوی رەنگ و دەنگە جیاوازەکانە بەخۆشەویستیەوە.\nئۆج ئالان پێی وایە: لە کۆمەڵگە سەرەتاییەکاندا (کڵان) حاکمیەت لای ژن بوە، بە حوکمی ئەوەی ژن وەچەی خستوەتەوەو ئەرکی زەخیرکردنی خۆراکی بەڕێوەبردووە، لەم قۆناغەدا ئینسان لە سایەی سروشتێکی دەستلێنەدراو ـ ئازاددا ژیاوە.\nئازادی وەک روناکی پێویستی بە سروشتێکی پاک و کراوە هەیە بۆ ئەوەی تیشیکی خۆی بگەیەنێتە هەمو کونجو کەلەبەرێک.\nئۆجئالان ئەخلاق و سیاسەت بە پێوستی کۆمەڵگەی ئازادو دیموکرات دەزانێ، پێی وایە هەر شۆڕشێک ئەخلاق و سیاسەت لە گەڵ خۆیدا نەهێنێ شۆڕش نیە!\nبە شێوەیەکی هاوتەریب و بە وردی کاری لە سەر پرسی دیموکراتی و ئازادی و ژن کردوەو بەرەو پێشی بردووە.\nپێموایە بەڕێز عەبدوڵا ئۆجەلان هەر سیاسی و شۆڕشگێڕێکی دەگمەن نیە، بەڵکو بیرمەندێکی هەرە گەورەشە. ئەفکارەکانی وەک هەوێنی چارەسەرکردنی کێشەکانی یەکترقبوڵنەکردن و یەکتر سڕینەوە لە رۆژهەڵاتی ناوەڕاستدا زۆر سودبەخشن.\nلە دەربڕینێکی سەرنجراکێشدا لە بارەی هێزی بەرگری خۆی لە زینداندا دەڵێت: تەنها شتێک وای لێکردم ساڵانێکی زۆرە بەرگەی ناخۆشی و تەنهای زیندان بگرم ئەوەیە رەوشی ئینسانەکان لە دەرەوەی زیندان باشتر نیە لە ناو زیندان.\nلە یادی ۲٠ ساڵەی دەستگیرکردنیدا، کە رێکەوتی ۱٥ی شوباتی ۱۹۹۹ بو، ئەرکی هەر ئینسانێکی ئازادیخوازە بەرگری لە ئازادی بەڕیز عەبدوڵا ئۆج ئالان بکات.\nلێرەوە سڵاو و گوڵی عیشقێکی ئازاد بۆ رەنج و خۆڕاگری دەنێرم.\n1 قادری حاجی عەلی و شێخ جەعفەر! راستیەکانی شەوی هاتنەسەر گردەکە\n2 درۆکانی سنوری سەوزو نیلی!\n3 نێچیرڤان بارزانی راست دەکات!\n4 خەڵک مردن قبوڵ دەکات؟!\n5 لێدانێک لەدەرگای گۆڕانخوازان!\n6 پرسیارێک لەرۆحی گۆڕانەوە!\n7 پەرلەمان ماڵی یەکەمی پارتی!\nسەركردەیەكی یەكێتی: دەرفەت بۆ رێككەوتنەوەی پارتی و یەكێتی هەیە\nتاهیر عەبدوڵا: گەشتەكانی فڕۆكەخانەی سلێمانی دەستیان پێكردۆ... \nدەروازەی بیشخابور بەڕوی رۆژئاوای كوردستاندا كرایەوە \nهەڤاڵ ئەبوبەكر: سبەینێ دەوامی دامودەزگاكان لە سلێمانی سەعا... \nسەركردەیەكی یەكێتی: دەرفەت بۆ رێككەوتنەوەی پارتی و یەكێتی ... \nكەشناسی هەرێم: پلەكانی گەرما بەرزدەبنەوە


کوردیپێدیا - باسل عطية (شاهو حسكة)\n✌ باسل عطية (شاهو حسكة) | پۆل: شەهیدان | زمانی بابەت: 🇸🇦 عربي\n➕ ئەم بابەتە لەلایەن: (م. ب.)ەوە لە: Jan 29 2018 1:08PM تۆمارکراوە\n📷 فایلی وێنە 1.0.1 50 KB Jan 29 2018 1:09PM م. ب.


دوای جیابوونەوەی دایك و باوكی لەلایەن خۆشەویستەكەیەوە فریو دەدرێت\nژن و مێردێك لە هەولێر دوای 10 ساڵ لە ژیانی هاوسەرگیری لەیەكتری جیا دەبنەوە، دوای جیابوونەوەیان هیچیان ئامادە نین كچە تاقانەكەیان بگرنە خۆیان، بۆیە كچەكەیان لەلایەن پووریەوە بەخێو دەكرێت، دوای چەند ساڵێك ئەو كچە لەلایەن خۆشەویستەكەیەوە هەلدەخەڵەتێنێرێت و دووگیان دەبێت خۆشەویستەكەیشی جێی دێڵێت.\n(ئەسما)، كچێكی باڵابەرزی قژ و چاو كاڵە باڵایەكی مامناوەند و قژێكی كورتی خاوی پێوەیە و تەمەنی ٢٠ ساڵە، لە تەمەنی نۆ ساڵییەوە دایك و باوكی لەیەكتری جیابوونەتەوە و لە مالی پووری دەژیت، ئەو باسی ئازارەكانی ژیانی بۆ "وشە" دەكات و دەڵێت، پوورم هەمیشە بە چاوی بەزەی سەیری دەكردم، دایك و باوكم نەبوو بۆ ئەوەی وەك پێویست سەرپەرشتیم بكەن، هەر بۆیە ڕووبەڕووی گەورەترین كێشە بوومەوە، ئەو كاتەی بەدوای پیاوێكدا دەگەڕام جێگەی باوك و برام بۆ پڕبكاتەوە.\nپێش دوو ساڵ ئەسما لە ڕێگەی هاوڕێیەكی قوتابخانەیەوە كوڕیك دەناسێت و ماوەی ساڵێك پێوەندی لەگەڵ ئەو كوڕە دەبێت لەو ساڵەدا وەك خۆی دەڵێت، "هیچ نەما بە ناوی خۆشەویستی و پیاوبوونەوە بەسەرم نەهێنێت". بەهۆی ئەو كارانەی خۆشەویستەكەی بەرامبەری كردووە، ئەسما ناچاربووە لە پۆلی ١١ ئامادەیی واز لە خوێندن بێنێت.\nبەدەم گوشینی دەستەكانییەوە ئاوا باسی سەرەتای ژیانی كرد، كەم كەم شەڕەكانی دایك و باوكم بیر دێتەوە، بەڵام نازانم لەبەر چی بوو، ئەوان هەمیشە شەڕیان بوو، بۆیە هۆكارەكەیم نەزانیوە، دوای جیابوونەوەیان كەسیان منیان نەویستووە، دایكم هاوسەرگیری كردووەتەوە و دەڵین لە ڕۆژهەڵاتی كوردستانە، باوكیشم هەر ئەوكات چووەتە دەرەوەی وڵات، من لەلای پووری باوكم دەژیم و دوای جیابوونەوەیان كە هیچیان نەیان ویستووم، نەنكم منی داوە بە ئەوان، چونكە منداڵیان نییە.\nسەرەتای ژیانم زۆر قوڕس بوو، پووری باوكم كە من هەر پێی دەڵێم پوورێ، لەگەڵ هاوسەرەكەی تەمەنیان گەورەیە، ئەوان چونكە منداڵیان نەبووە، نەیانتوانی جگە لە ناز و خۆشی هیچی ترم بدەنێ، دراوسێ و خزم و دەوروبەر هەمووكات بە بەزەیی و هەندێجار بە سووكایەتی سەیریان دەكردم، هۆكاری زۆرم هەبوون بۆ گەڕانم بەدوای كەسیك جێی هەموو كەسم بۆ بگرێتەوە كۆمەلە هۆكارێك كە تەنیا ئەو كەسانە تێی دەگەن كە بارودۆخی ژیانیان وەك منە، ژیانم بەگشتی باش بوو، بەڵام هەمیشە هەستم بە هەبوونی بۆشاییەك دەكرد، بۆیە هەر ئەوكاتەی هەستم بە گەورەبوونی خۆم كرد بەداوی پڕكردنەوەی ئەو بۆشاییە گەڕام، بەڵام نەك بۆم پڕ نەكرایەوە، كەوتمە ناو بۆشاییەك كە پڕبوونەوەی زۆر ئەستەمترە.\n(ئەسما) لەگەڵ (باران) ئەو كوڕەی لە ڕێگەی هاوڕێكەیەوە ناسیوویەتی دەبن بە خۆشەویست، ئەو ئاماژە بەوە دەكات هەر زوو هەموو شتێكی دەربارەی چۆنیەتی ژیانی خۆی بۆ باس كردووە، بەو هیوایەیی لێی تێبگات و هاوكار و دڵسۆزی بێت، بەڵام باران ئەو دۆخەی قۆستووەتەوە بۆ ئەوی چۆن بیەویت ئاوا بەكاری بێنێت و هەرزوو لە خشتەی ببات.\nئەسما نایشارێتەوە كە خۆشی خەتابارە بەرامبەر ئەوەی بەسەری هاتووە، ئەو دەڵێت ئەوەندە بارانم خۆشدەویست و متمانەم بەوە هەبوو كە دەتوانێت باشتر و خۆشتر بمژیەنێت، بەڵام بە پێچەوانەبوو هەموو ژیانی وێران كردم، هەمیشە پێی دەگوتم دەمەوێت بێمە داوات، بەڵام لەبەر ئەوەی جارێ دەخوێنیت لەبەر پوورت و مێردەكەیشی نەوەكو ڕێگری بكەن من بەرگەی لەدەستدانت ناگرم، بۆیە نایەم جارێ، منیش هەڵدەخەڵەتام و وامدەزانی بەڕاستییەتی و تەنیا منی دەوێت و لەبەر چاكەی من وەستاوە.\nئەسما باسی ئەو كاتە دەكات كە بووە بە ژن و دواتر دووگیان بووە و باران جێی هێشتووە، پێی گوتم شوقەم كڕیوە و دەمەوێ بە دڵی هەردووكمان ناوماڵی بۆ دابنێن بۆیە وەرە بیبینە، منیش لەخۆشیان خەریكبوو باڵ بگرم و چووم لەگەڵی، هەر ئەو چوونە بوو بە جارێك و دوو سێ و چەندجارێك لە ماچ و باوەشێكەوە سەرەتا دەستی پێ كرد دواتر گەیشتە ئەوەی بووم بە ژن، دوای چەند مانگێك دووگیان بووم.\nلەو ماوەیەدا چەندینجار داوام لێ كرد بێتە داوام و هەر جارە و بیانوویەكی هێنایەوە، تاوەكو دوا جار هاوڕێیەكی پێی گوتم كە ئەو چووەتە دەرەوەی وڵات، ئەو كات ناچاربووم راستییەكەم بە پوورم گوت و ئەو ژنەی كە لە هەموو كەس بۆم باشتربوو، خستمە بارودۆخێكەوە كە تاوەكو ئێستەش لەناو ئازارەكەی دەتلێتەوە، ئەو بردمی بۆ لای دكتۆر بەهەزار درۆ و پاڕانە و ناڕەحەتی منداڵەكەی لەبار بردم.\nدوای ماوەیەك هەموو درۆكانی باران ئاشكرا دەبن ئەو شوقەیەی هەمووجار ئەسمای بردووە، شوقەی هاوڕێیەكی بووە، باران خاوەن خێزان بووە، دوای ئەوەی ئەسما دەكات بەژن و دووگیانی دەكات لەگەڵ خێزانەكەی دەڕۆنە دەروەی وڵات، بەپێێ زانیارییەكانی كە ئەسما لە هاوڕێكانی وەری گرتووە ئێستە لە ئیتاڵیایە، ئەسما لەگەڵ پووری و هاوسەری پووری دەژیت و دەڵێت بەهۆی ئەو متمانەی بە خۆشەویستەكەی كردووە، قوتابخانە و كچیەتی و ئازادی و هەموو خۆشی و جوانییەكانی لەدەست چووە.\nئه‌م بابه‌ته 9757 جار خوێنراوه‌ته‌وه


بۆت نووسیوم بۆ باسی شه‌ڕ ناكه‌م، بۆت نووسیوم پێت سه‌یره بۆ باسی ئه‌و شه‌ڕه‌ی به رێوه‌یه و بمانه‌وێ یان نا، داوێنی ئێمه‌ش ده‌گرێته‌وه. ناكه‌م. بۆت نووسیوم تۆ ده‌گه‌ڵ ئه‌و شه‌ڕه نی، بۆت نووسیوم ئه‌و شه‌ڕه نابێ ببێت، پێم سه‌یر نییه، من خۆم دژ به شه‌ڕم به‌ڵام ناتوانم بڵێم با ئه‌م شه‌ڕه نه‌بێت. من دژ به كوشت و كوشتارم و ناتوانم بڵێم با ئه‌م كوشت و كوشتاره نه‌كرێت .\nشه‌ڕ ، شه‌ڕ ، شه‌ڕ ...\nدیسان مڕۆڤه ، مرۆڤی بێگوناح كه ده‌كوژرێت. هه‌ژاره‌كان، هه‌ژارتر ده‌بنه‌وه ، ده‌وڵه‌مه‌نده‌كان ده‌وڵه‌مه‌ندتر. دیسان كۆچ و كۆڕه‌و . دیسان ئاواره‌یی و ماڵ وێرانی. هه‌ڵه‌بجه‌ت له بیره؟ ئه‌گه مێژوو دووپات بێته‌وه چی؟ ئه‌گه نه‌هاتی و تاڵی و ئاواره‌یی بۆ كورد ، هه‌ر بۆ كورد بێت چی؟\nخۆپێشاندانی به كۆمه‌ڵ دژ به شه‌ڕ ده‌کرێت، میلیۆنها كه‌س هاواری دژ به شه‌ریان به گوێی دنیا ده‌گه‌یێنن، له خۆم ده‌پرسم شه‌ڕ‌ده‌گه‌ڵ شه‌ڕ جیاوازی زۆره مه‌گه‌ر كه كاتی شه‌ڕی ئێران و عێراق كه‌س نه‌هاته شه‌قامه‌كان و كه‌س هاواری نه‌كرد شه‌ڕمان ناوێت. خۆ ئه‌وه‌ش هه‌ر هێرش بوو ئیتر !! كاتی بۆمباردمانی هه‌ڵبجه كه‌س ، هیچكه‌س ده‌نگی به‌رز نه‌کرده‌وه ، شارێكیان كوشت و بێده‌نگیان لێكرد. خۆ شه‌ر هه‌ر شه‌ره !!!\nتۆ له بیرت ماوه كازم چۆن شه‌هید بوو ؟ كێ چی گوت؟ ده‌زانی شه‌هاب چی لێهات؟ یان ئومێد؟ یان كه‌ماڵ؟ خۆ شه‌ڕ‌هه‌ر شه‌ڕه . بۆ له بۆبماردمانه‌کانی مه‌هاباد و سنه و سه‌رده‌شت كه‌س ده‌نگی نه‌كرد؟ تۆ شه‌رمین و شه‌پۆلت له بیره؟ دوو خوشكه بچكۆلانه‌كه‌ی له بۆمباردمانی مه‌هاباد كوژران ... یه‌كیان بووكه‌که‌ی هه‌ر له باوه‌ش دابوو ... پێم ناڵێی بۆ كه‌س هیچی نه‌وت .... ؟؟؟؟\nسه‌دام نه‌خۆشێكی شێتێكی بێ عاقڵێكی ڕه‌وانییه. شێتی ده‌سه‌ڵات . قێزم له ناوی ده‌بێته‌وه. ده‌زانی شه‌ڕم پێخۆش نییه به‌ڵام به خۆم ده‌ڵێم به‌شكوو شه‌ر كۆتایی به بوونی بێنێت ... به‌شكوو شه‌ڕ‌كۆتایی به مانی بێنێت. له بیرته كاتی شه‌ڕ‌حاڵمان چۆن بوو ؟ له بیرته له ژێرزه‌وییه‌که‌ی جێی 15 كه‌سی هه‌بوو 40 كه‌س ده‌ژیاین؟ له بیرته قه‌راغی نانه‌كان و نانی ناو ته‌لیسی وركه نانه‌کانمان ئاو ده‌كرده‌وه و ده‌مانخوارد ... له بیرته ژانت چۆن له باوه‌شی دایكیدا مرد؟ له بیرته یه‌که‌م جار كه ته‌رمی خوێناویمان دیت چۆن دوو به دوو ده‌ستمان كرد به گریان ؟ شه‌ڕ‌پیسه، سیاسه‌ت پیستر، كه شه‌ر ده‌بێت ئاسمان شار هه‌میشه خۆڵه مێشییه، هه‌وره‌كان هه‌میشه ڕه‌شن ، هه‌میشه بۆ كرووز دێت، بۆنی بارووت ، بۆنی سووتاو ...\nله بیرته دایكیی كازم چۆن ده‌گریا؟ له بیرته خوشكه‌كانیی شه‌هاب چیان ده‌كرد؟ ده‌زانی شه‌هاب ته‌نیا 15 ساڵی بوو؟ تۆش‌پێت وایه هه‌ر مرۆڤێك خۆی دنیایه‌كه !؟\nئاخر من تێناگه‌م بۆ ئه‌و ده‌م سه‌دام ده‌ستی دا به عه‌رب كردنی شاره كورده‌كان و ده‌ستی به سه‌ر نه‌فته‌كانا داگرت و كه‌س له دمی نه‌داوه؟ تێناگه‌م بۆ ئه‌و ده‌م ئه‌نفالی كرد ، كه‌س پێی وانه‌بوو سه‌دام مه‌ترسییه‌كه بۆ دێمۆكراسی ؟ بۆ ئێستا ؟ چ جیاوازییه‌ک هه‌یه ...\nبه‌رێزم ، من شه‌ر م پێخۆش نییه، من دژ به شه‌ڕم ... سه‌دام و شه‌ڕ نه‌قلی هه‌ڵبژاردنی له نێوان خراپ و خراپتره ... به‌ڵام نازانم كا‌میان خراپه‌كه و كامیان خراپتره‌كه‌ن ... پێت وایه شه‌ڕ خراپه و سه‌دام خراپتر؟ یان سه‌دام خراپه‌كه‌یه و شه‌ڕ خراپتره‌كه ؟ هه‌رجۆرێك بێت من نه‌مانی سه‌دام هه‌ڵده‌بژێرم ... بمبووره !!!!!


بە بەڵگە.. ئەو گەنجەی لە تووڕەق پەلامار درا پێشتر لە لایەن بەرپرسانی یەكێتییەوە هەڕەشەی لێكراوە\nوەزارەتی گواستنەوە وادەی کۆتاییهاتنی پێدانی لۆگۆ بە تاکسیی شارەکان ئاشکرا دەکات\nیەکێتیی مامۆستایان: مەترسیی سەر خوێندنی ئەمساڵ نەڕەویوەتەوە\nکەرکووک.. گەنجێكی كورد كۆتایی بە ژیانی خۆی هێنا\nزانا مەلا خالید بۆ سەرکردەکانی یەکێتی: كاتی ئه‌وە هاتووە پێمان بڵێن ئێوه یار ده‌بن یان نه‌یار\nدوو ڕۆژ لەمەوبەر نووسینێكی لەبارەی هەڕەشەلێكردنی لە لایەن ئەو بەرپرسانەوە بڵاو كردۆتەوە\n(باسنیوز) تایبەت 20/01/2021 - 10:48 كوردستان\nئەو گەنجەی شەوی ڕابردوو لە گەڕەكی تووڕەق لە ڕۆژئاوای شاری هەولێر پەلامار درا، پێش دوو ڕۆژ لە نووسینێكیدا ئاشكرای كردووە كە لە لایەن بەرپرسانی یەكێتیی نیشتمانیی كوردستانەوە هەڕەشەی لێكراوە.\nشەوی ڕابردوو وێنەیەك بڵاو كرایەوە و لە پاڵیدا نووسرا كە گەنجێكە بە ناوی هاوڕێ كوردی، پەلامار دراوە و لە كاتی پەلاماردانەكەشدا پێی گوتراوە كە نابێت چیتر ”زماندرێژی“ بكەیت.\nلەمبارەیەوە (باسنیوز) بەدواداچوونێكی بۆ ڕووداوەكە كرد، لە پێگەی تایبەتیی خۆی لە تۆڕی كۆمەڵایەتیی (فەیسبووك)، ئێوارەی ڕۆژی ١٨ی ١ی ٢٠٢١ و ٢٤ كاتژمێر پێش ئەوەی پەلامار بدرێت، هاوڕێ كوردی نووسینێكی بە ناونیشانی (سەكۆی ئازادییەكەی كۆچكردوو مام جەلال!) بڵاو كردۆتەوە و تێیدا ئاشكرای كردووە كە لە لایەن بەرپرسانی یەكێتییەوە پەلامار دراوە.\nهاوڕێ كوردی لەپاڵ بڵاوكردنەوەی تۆمارێكی ڤیدیۆیی مام جەلالدا، نووسیویەتی: ”قسەکەم لەسەر ئەو پەیامە کورتەی مام جەلالە، لەسەر ئازادیی ڕادەربڕین و ڕەخنەگرتن، لەسەر ئەو بنەمایە چەند ڕۆژێکە بەر لە ئێستا چەند ڕەخنەیەکم ئاراستەی چەند کاربەدەستێك کردووە، بەڵام دیارە نەك چاوەڕێی پاداشت نەبووم، بەڵکو خەریکە جارێکی تر سزا بدرێمەوە“.\nهاوكات پرسیاری ئەوەی كردووە كە ”كی ڕاستگۆیە؟ ئایا سکرتێری کۆچکردوو؟ یاخود ئەوانەی خۆیان بە خوێندکارەکەی مام دەزانن؟“.\nهاوڕێ كوردی نووسیویەتی: ”ئەگەر خوێندكاری مام بن، ناكرێت من لەسەر بیروڕای جیاواز و ڕەخنەگرتن سزا بدەن، ئەگەر لەسەر رەخنەگرتنیش خەڵك سزا بدەن، ئەوا نەك هەر خوێندكاری مام نەبوون، بەڵكوو نموونەی وەك ئێوەبوون ئەم دۆخەیان خولقاندووە“.\nلە كۆتاییشدا دەڵێت: ”هەستێکی خۆشم هەیە، کە کارێکم بۆ دۆزیونەتەوە، لە ڕاستگۆیی خۆم، دڵسۆزیم بۆ خاك و نەتەوەکەم زۆر دڵنیام، بۆیە سەرکەوتن ئەوەیە کە بەردەوام بێت لەسەر هەڵوێستەکانی خۆی نەك هەر ڕۆژەو قسەیەك!“.\nبەهمەن كاك عەبدوڵا: دەشێ لاهوور جەنگی متمانەی لە دەنگدەرانی حەویجە و ڕیاز وەرگرت\nزانیاری لەبارەی ڕێكارەكانی خەرجكردنی پارەی سێ ساڵی گه‌نمى جووتیاران ده‌خرێته ڕو\nبەهای دراوەکان 3/3/2021\nبنكه‌ی عه‌ینولئه‌سه‌د بۆردومان كرا\nوه‌زاره‌تى ناوخۆ چه‌ند بڕیارێكى بۆ به‌ره‌نگاربوونه‌وه‌ى كۆرۆنا ده‌ركرد


ئاسۆس هه‌ردی: فاکته‌ره ناوخۆییه‌کان و ده‌ره‌کیه‌کانیش ڕۆڵیان ده‌بێت له پێکهێنانی کابینه‌ی نوێ\nله ئێستادا له هه‌رێمی کوردستانی عێراق بابه‌تی گه‌رم و گوڕ وه‌ک بواری سیاسی دۆسێی پێکهێنانی کابینه‌ی نوێی حکومه‌تی هه‌رێمه.\nهاوپه‌یمانێتیه‌کان چۆن ده‌بن بۆ پێکهێنانی کابینه‌ی حکومه‌تی نوێ؟\nئایا چاوه‌ڕوان ده‌کرێت له‌م کابینه نوێیه‌دا لایه‌نه به‌شداره‌کان هاوبه‌شێکی ڕاسته‌قینه بن له ده‌سه‌ڵاتدا؟\nبۆ پێکهێنانی ئه‌و کابینه نوێیه ژماره‌یه‌ک ئه‌گه‌ر له ئارادان، به‌ڵام وه‌ک نوسه‌ر و ڕۆژنامه‌وان ئاسۆس ئه‌حمه‌د هه‌ردی ده‌ڵێت هه‌ر یه‌کێک له‌و ئه‌گه‌رانه له ڕووی تیۆریه‌وه شیانی هه‌یه، به‌ڵام کاتێک دێته سه‌ر کارکردن ته‌گه‌ره و گرفتی زۆر له به‌رده‌میدا ده‌بن.\nبه دوو لایه‌نه فه‌رمانڕه‌وا و هاوپه‌یمانه ستراتیژیه‌که‌ی هه‌رێمه‌که 56 کورسی په‌رله‌مانیان هه‌یه (پارتی 38 و یه‌کێتی 18) ئه‌مه‌ش یانی ده‌توانن جارێکی تریش پێکه‌وه بۆ چوار ساڵی داهاتوو ده‌سه‌ڵات بگرنه‌وه ده‌ست، به‌ڵام پرسیاره‌که له‌وه‌دایه ئایا له‌و سیسته‌مه سیاسیه‌ی هه‌رێمه‌که‌دا ڕێکه‌وتنی ستراتیژی نێوان ئه‌و دوو لایه‌نه بڕیارده‌ر ده‌بێت یان هاوکێشه‌کانی پاش هه‌ڵبژاردنه‌که‌ی 21 ی مانگی نۆی هه‌رێمی کوردستان.\nئاسۆس هه‌ردی ده‌ڵێت له‌وبڕوایه‌دا نییه بۆ پێکهێنانی کابینه‌ی حکومه‌ت ڕێکه‌وتنه ستراتیژیه‌که‌ی پارتی و یه‌کێتی ببێته پێوه‌ر و ئێستا شته‌کان گۆڕاون و کۆمه‌ڵێک هۆکار هه‌ن که کاریگه‌ری ده‌بێت به‌سه‌ر هه‌وڵه‌کانه‌وه بۆ پێکهێنانی کابینه‌ی نوێ.\nله میانه‌ی وتووێژه‌که‌یدا له‌گه‌ڵ به‌ڵێن ساڵح ، به‌ڕێز هه‌ردی ئاماژه‌ش به حکومه‌تی بنکه فراوان و هاوبه‌شی له ده‌سه‌ڵاتدا ده‌کات و ده‌ڵێت له ڕوانگه‌ی ئه‌و ئه‌زمونانه‌ی چه‌ند ساڵی ڕابردوو که بینراون وه‌ڵامی ئه‌و پرسیارانه‌ی تایبه‌تن به هاوبه‌شی ڕاسته‌قینه له ده‌سه‌ڵاتدا وه‌ڵامێکی نێگه‌تیڤانه ده‌بێت و ده‌شڵێت گله‌یی و گازه‌نده‌کانی یه‌کێتی به‌ڵگه‌ن له‌سه‌ر نه‌بوونی هاوبه‌شییه‌کی ڕاسته‌قینه له ده‌سه‌ڵاتدا هه‌ر بۆیه وه‌ک ئاسۆس هه‌ردی ده‌ڵێت گه‌ش بین نیم که حکومه‌تێکی بنکه فراوان دروست ببێت و ئه‌گه‌ریش دروست بوو ئه‌وا حکومه‌تێکی هێنده ئاکتیڤ نابێت که بتوانێت ئه‌و کێشه بنه‌ڕه‌تیانه‌ی په‌یوه‌ندییان به سیسته‌می سیاسی هه‌رێمی کوردستانه‌وه هه‌یه یه‌کلایی بکاته‌وه و چوارچێوه‌یه‌کی جێگیری بۆ دابنێت.


مەزڵۆم کۆبانێ لەگەڵ فەرماندەی سێنتکام دیداری کرد - Mehr News Agency\nAP ١٣٩٩ پووشپەڕ ٢١ ١٠:٢٩\nNews Code 33204\nبە ڕاپۆرتی ئاژانسی هەواڵی مێهر لە ئێرەم نیوز، مەزڵۆم کۆبانێ فەرماندەی گشتی هێزەکانی سووریای دیمۆکرات لە تویتێکدا ڕایگەیاند کە میوانداری ژنراڵ مۆنت مەکنزی، فەرماندەی ئەرکانی فەرماندەیی ناوەندی ئەمریکا بووە و لە ئەو دیدارەدا پرسی هاوبەشی بەربڵاو و لە سەروویانەوە، ڕووبەڕوو بوونەوەی داعش و مەترسی تیرۆریزم کە هەڕەشەیە بۆ سەر جیهان و ئاشتی ناوچەکە، لێک درایەوە.\nکۆبانێ لە ئەو دیدارەدا کە ئەگەری هەیە لە شاری قامیشلۆ لە باکووری ڕۆژهەلاتی سووریا ئەنجام بووبێت، لە پاڵپشتی بەردەوامی هێزەکانی ئەمریکا لە هێزەکانی سووریای دیمۆکراتیک لە چوارچێوەی بەرەنگار بوونەوەی تیرۆریزم و بەدی هاتنی سەقامگیری دەسخۆشی کرد.\nپێشتر لە ڕاپۆرتی جیاوازدا ڕاگەیێندرا کە مەکنزی لە سەفەرێکی لەناکاودا سەردانی کوردستانی سووریای کردووە. هێزەکانی ئەمریکا بۆ پاڵپشتی لە هێزەکانی سووریای دیمۆکراتیک لە ناوچەکە جێگیر بوون.


بزووتنەوەی( گۆڕان ) و نمایشی مەراسیمی مردنی نەوشیروان مستفا ! …و. سابیر – Dengekan\nbySabir Muhamad\tJune 6, 2017\tGeneral, Opinion\nبەر لە هەر شتێک هەرێمی کوردستان لە ژێر کارکردی حیزبە چەکدارە قەومی یە کوردییەکاندایە هەر لەسەرەتای شەستەکانەوە ، وە لەژێر دەسەڵاتداریەتی ڕاستەوخۆی ئەواندایە لە سەرەتای ساڵەکانی نەوەتەوە دووای ڕووخانی رژێمی بەعس .\nهەموو ئەم حیزبە قەومی و ئیسلامییە کوردی یانە لەسەر بنەمای بڵاوکردنەوەی کۆنەپەرستی و خواپەرستی و بۆچوونی کوێرانەی قەومی و ناسیۆنالیستانەی ڕەگەز پەرستانە دامەزراون ، هەروەها کۆک بوون لەسەر دوژمنایەتی مارکسیزم و چینی کرێکار و زەحمەتکێشانی کوردستان چ لە ڕووی پراکتیکی یەوە چ لە ڕووی تیئورییەوە .\nپارتی و یەکێتی و لەم دووایانەشدا گۆڕان و هەموو حیزبە ئیسلامی یەکانی تریش بە دەستەجەمعی و هاوئاهەنگی لەگەڵ یەکتردا شان بەشانی سیاسەتەکانی ئیمپریالیستە کانی جیهان وه بەگوێرەی ڕاوێژ و فەرمانی دەوڵەتە شۆفێنی و مەزهەبی و دیکتاتۆرە کانی ناوچەکە و جیهان وەک بەکرێگیراوێک هەڵسوکەوتیان کردووە .\nبەرنامەی سیاسی و ئابووری هەر یەکێک لەم لایەنانە ناکۆکە بە بەرژەوەندی سەرەکی خەڵکی کرێکار و زەحمەتکێشی کوردستان و پشت بە کەڵەکەی سەرمایەو بووژاندنەوەی سەرمایە گوزاری و کارفەرمایی بۆ کۆمپانیا نێونەتەوەیی یەکان و دەوڵەتەکانیان کردووە لەسەر حیسابی ڕەنج و تەقەلا و ئارەقی ناوچەوانی ملیۆنەها خەڵکی کرێکارو زەحمەتکێشی ئەم ناوچەیە ، بە کورتی وەبەرهێنان و چەوساندنەوەی هێزی کاری ئەم جەماوەرە بووە .\nوێڕای وەبەرهێنانەوەی سەرمایە و بەهێزکردنی جێ و پێگەی دەوڵەتە ئیمپریالیستەکانی جیهان لەم ناوچەیە بۆ بە تاڵان بردنی داهات و سەروەتی سروشتی ئەم ناوچەیە خۆشکراوەو کارئاسانیان بۆ کردوون. سەرباری هەموو ئەمانەش بۆ گەوجکردنی مێشک و زه ینی خەڵکی هەرە زۆری ئەم ناوچەیە و بڵاوکردنەوەی هەرچی بۆچوونی کۆنەپەرست و دواکەوتوانەی عەشایەری و تایەفەگەری و ئیسلامی و خورافاتی هەزاران ساڵەی پێشوو لەم ناوچەیەدا ڕەواج و پەرەیان پێداروە .\nکەسایەتی نوشیروان مصطفی و گۆڕان لەم چوارچێوە سیاسی و بەرنامەیە بەدەر نی یە و لەسەر ئەم بنەما فیکری و عەمەلی یە چینایەتی هەڵئەسەنگێنرێت ، ئەو بەشێکە لەم سیستەمە بۆرژواییەی کە لەو ناوچەیەدا کۆمەڵگای هەرێمی کوردستانی ئەبات بەڕێوە ، وە بەشی هەرە زۆری کرێکاران و زەحمەتکێشانی تووشی بێکاری و نەداری و بێ خزمەتگوزاری کردووە و چەوساندنەوەی لە ڕادەبەدەری کرێکاران و هەلومەرجێکی سەخت کە ئەو جەماوەرە تیایدا ئەژی ، بێ مافی و سووکایەتی کۆنەپەرستانە بە ژنان و مناڵان و پیرو پەککەوتەکان و پەرەدان بە ڕاسیسزمێکی کوێرانە و ڕەگەز پەرستانە بەرامبەر بە کرێکارانی بیانی لەوانە عەرەبە عێراقی یەکان …\nمێژووی سیاسی نوشیروان مصطفی ئەگەڕێتەوە بۆ بزوتنەوەیەکی پۆپۆلیستانەی چریکیانەی ماو تسی تۆنگی و بە پشت بەستن بە ئایدیای ستالینیستی بۆ سۆسیالیزمێکی قەومی و شۆفێنیایە ، کە لە هەناوی ئەم هەلومەرجە ناوچەیی و جیهانیە دا هاتۆتە دەرەوە . هەروەها ئەم بزوتنەوە پۆپۆلیستی و ڕیفۆرمیستە شەعبوییە بە ناوی ( کۆمەڵەی مارکسی – لێنینی ) و ( کۆمەڵەی ڕەنجدەرانی کوردستان ) و دواتریش وەک کەسایەتی دووەمی ناو یەکێتی نیشتمانی ڕۆڵی گێڕاوە تا پێکهێنانی بزوتنەوەی گٶڕان لە ساڵی ٢٠٠٦ دا .\nلێرەدا پرسیارێک دێتە ئاراوە ئەویش ئەوەیە کە بۆچی لە ساڵی ٢٠٠٦ “گۆڕان ” دروستکرا ؟ قۆناغی سیاسی و حوکمڕانی بەرەی کوردستان دواتر هڵبژاردنی حیزبەکان بۆ پەرلەمان و ڕوخانی دەسەڵاتداریەتی حیزبی بەعس لە ٢٠٠٣ دا ، ئەم قۆناغە قۆناغی نەداری و بێکاری و سەرگەردانی و سەرکوت و دوژمنایەتی هەر بزووتنەوەیەکی شورایی و هەر بۆچونێک و جووڵەیەکی کۆمۆنیستانە ، وە تیرۆر کردنی چەندین هەڵسوڕاوی کۆمۆنیست و ڕادیکاڵ و تێکۆشەر و نوسەرانێکی تێکۆشەر ، کە دژ بە هەلومەرجی ناهەمواری ئەو ناوچەیە ناڕەزایەتیان دەربڕیوە ، دواتر ناچارکردنی چوونە دەرەوەی خەڵکانێکی زۆر لە گەنجان و لاوان لەو ناوچەیە بەرەو هەندەران ، هەموو ئەم تەنگوچەڵە ئابووری و سیاسیانەی کە لەم قۆناغەدا سەریان هەڵدا ، ببونە ماتیریاڵێکی باش بۆ بزوتنەوەیەکی کرێکاری مارکسیستانە دژ بە دەسەڵاتداری یەتی حیزبە حاکمەکانی هەرێمی کوردستان وەک بڵێسەیەکی ترسناک بۆ بۆرژوازی لەو ناوچەیەدا ، ئەمە وێڕای نەبوونی هێزێکی ڕێکخراوی لە م چەشنە ، یان هێزێکی سیاسی کە بتوانێ هەموو ئەم ناڕەزایەتیانە بە قازانجی شۆڕشی سۆسیالیستی لە ناوچەکەدا کۆبکاتەوەو هاوئاهەنگیان بکات و بەقازانجی چینی کرێکار و زەحمەتکێشانی ئەو ناوچەیە بشکێنێتەوە .\nهەموو بۆرژوازی کوردی و حیزبەکانیان و بەتایبەت یەکێتی نیشتمانی لە ناوچەی زۆنی سەوزدا ئەبوایە بە هەر نرخێک بوایە ئەم هێزەی دروست بکردایە کە باس لە نەداری و نەهامەتی و فساد و بژێوی باشتر بۆ ژیانی خەڵک بکات ، کە لە پێناو گەوجکردن و بەلاڕێدا بردنی ناڕەزایەتی خەڵکی کرێکاراو زەحمەتکێشی کوردستان بوو.\nهەروەها بە ووشەی ( ئەیگۆڕین ) کە خستە سەر وێردی زمانی هەزارەها کرێکارو زەحمەتکێش وبەسوودوەرگرتن لە ساویلکەیی و ئاسۆ تەسکی قەومیانەی خەڵکی ، ناڕەزایەتیەکانی ئەوانیان بە قازانجی خودی بۆرژوا حاکمە کوردەکان وەرچەرخاند و دەسەڵاتداریەتی ئەوانیان بەناوی پارێزگاری لە دەستکەوتی هەرێم و کوردایەتی و ترساندنی خەڵکی بە ئازارو ئەشکەنجەکانی سەردەمی دەسەڵاتداریتی دیکتاتۆرییەتی حیزبی بەعس لە ڕێگەی میدیاو تۆڕە کۆمەڵایەتیەکانەوە پاراست .\nکە ئاکامەکەی بە تەسلیم بوونی ئەم جەماوەرە بوو بە دەسەڵاتداریەتی ئەم چینە بۆرژوا تازە پێ گەیشتووە سەرمایەدارە فینانسییە نوێیە ی کورد ، کە لەسەر بەرهەمی نەوت و گومرگ و بودجەی ووڵاتە ئیمپریالیستەکان و فەراهەم کردنی هەموو زەمینەکانی بەستنەوەی بازاڕی کەڵەکەی سەرمایەو جاسوسی کردن و دوژمنایەتی نەیارانی تێکۆشەرو شۆشگێر و تیرۆرکردنیان .\nزۆربەی هەرەزۆری خەڵکی کرێکارو زەحمەتکێشی کوردستانیان بە هۆشی کوردایەتی و ڕزگاری نیشتمانی و زەمینەسازکردن بۆ تەشەنەو بڵاو کردنەوەی بیڕوڕای ئیسلامی و مەزهەبی و خورافات و ..هتد گەوجێندران و مێشکیان لەباربرا .\nئەرک و فەرمانی چینایەتی نوشیروان مصطفی و گۆڕان نمایەندەیی کردنی ئەم بزووتنەوە دژ بە کۆمۆنیزم کرێکاران و زەحمەتکێشانەی ئەو ناوچەیە بوو . هەر بۆیە ئەوان سەرکەوتوو بوون لە درێژە دان بە تەمەنی دەسەڵاتداری یەتی پارتی و یەکێتی و حیزبە ئیسلامییەکان و بەکرێگیراوەکانی دەوروپشتیان .\nئەم نمایشەی کە بە بزوتنەوەی گۆڕان بۆ بە گۆڕ سپاردنی نوشیروان مصطفی سازکرا بۆ خودی نەوشیروان مصطفی نەبوو ، نمایشێکی هاوبەشی هەموو لایەن و هێزو حیزبە کوردیەکان بوو بەدەسەڵاتدارو بێ دەسەڵاتەوە وە لەڕیزی پێشەوە یان یەکێتی و پارتی و حیزبە ئیسلامی یەکان بوو بۆ درێژە دان بە تەمەنی دەسەڵاتداریەتی خۆیان هەموو بەیەکەوە .\nمەبەست لەم نمایشە درێژە دان بوو بە تەمەنی بزووتنەوەی (گۆڕان ) وەک هێزێکی چەواشە سازو خڵەتێنەری کرێکار و زەحمەتکێش بۆ وەدی هێنانی ڕیفۆری سیاسی و ئابووری و پێکهێنانی دەوڵەتێکی سۆکۆلار و مەدەنی و عیلمانی و لێبڕال و باس کردنی لە چەسپاندنی یاسا کردن کە مەبەست لە یاسای ئابووری بۆرژوازیانەیە بۆ کەڵکەی سەرمایە بەشێوەیەکی چاودێرکراو لە لایەن دەوڵەت و یاسا و کۆنتڕۆڵ کردنی لەدەستی بۆرژوازی حاکمدا .\nنمایشێک بوو کە بەهەر شیوەیەک بێت خەڵکی گەوج بکەن و بیانخەنە گریان و قوڕبکەن بەسەری خۆیاندا ، لە پێناو دەرکەوتنی سەرانی تازەو کەسایەتی تازەی بزووتنەوەی گٶڕان وەک دڵسۆزانی خەڵکی نەدارو زەحمەتکێشی کوردستان .\nلە هەمو بزووتنەوەیەکی کۆمەڵایەتی و سیاسیدا خەڵکی کارێزمای خۆی ئەهێنێتە سەر شانۆی سیاسی ، بەڵام ئەوەی کە خەڵکی کرێکار و زەحمەتکێشانی کوردستان نایزانن و سەریان لێشێوێندراوە ئەوەیە کە بزوتنەوەی ( گۆڕان ) و نوشیروان مصطفی نمایەندەی چ چین و توێژێک بوو لە کۆمەڵگای کوردیدا !\nبەرنامەی سیاسی و فیکری ئەم بزووتنەوەیەو خودی نوشیروان مصطفا ش کە کارگێڕی بزووتنەوەکە بوو ، ئەویە کە ئەمان تەواوی بزووتنەوەکەیان نمایەندەی بۆرژوالێبڕالە نوێکانی کوردستانن و تێئەکۆشن بۆ کەڵەکەی سەرمایەی زیاتر بە ناوی گەشەی بازاڕی هەرێمی کوردستان ، هەموو ئەم بەرنامەیەش بەبێ چەوساندنەوەو تەقەشوف و مووچەبڕین لەسەر سفرەی خاڵی کرێکار ان و زەحمەتکێشانی کوردستان مەحاڵە بێتە دی .\nڕۆشەنبیرانێکی گرگنی ( قەزەمی ) ووردەبۆرژوازی و ئاسۆتەسکی نیشتمانپەروەری قەومی و پاشکۆی بۆرژوازی بەناوی مرۆڤ دۆستی و ئیشارەدان بە گرنگی مرۆڤ و دڵسۆزی بۆ نیشتمانی کورد و نیشتمانپەورەری بە شێوەیەکی گشتی ، ئەیانەوێت چاوپۆشی لەم ڕۆڵە چینایەتی یەی دژ بە کرێکارو زەحمەتکێشی کوردستانی بزووتنەوەی ( گۆڕان ) بکەن و بزووتنەوەی کوردایەتی و حیزبەکانیان و ڕۆڵی سەرەکی نوشیروان مصطفی لە بردنە پێشەوەی ئەم سیاسەتەدا بشارنەوەو بە پیرۆز لە قەڵەم بدەن .\nڕۆڵی تێکۆشەران و کرێکارانی مارکسیست ئەوەیە ، کە هەنگاو بەهەنگاو ڕۆڵ و کارکردی هەموو سەرانی بۆرژوازی کورد و ووردە بۆرژوابەکرێگیراوەکانی ئەو ناوچەیە بە هەر شێوەیەک کە بتوانن بخەنە ڕوو و مۆڵەت نەدەن کە ئەوان بتوانن یاری بە مێشک و نەبوونی زانیاری و تێگەیشتنی ووشیاری چینایەتی کرێکاران و زەحمەتکێشان لە ڕۆڵی خۆیان و هاوپشتی چینایەتیان لە گەڵ کرێکارانی ناوچەکە و ڕزگاری ئەوان و ناوچەکە لە گرەوەی هێنانەخوارەوەی دەسەلاتداری یەتی بۆرژوازی و بنیاتنانی سۆسیالیزمێکی ئەنتەرناسیۆناڵە لە گەڵ هاوچینەکانیان لە ناوچەکەدا .\nو. صابر ٣/ ٦/ ٢٠١٧\nPrevious گەمە قەڎیمیەکا هەورامانی … د.ناجح گوڵپی\nNext ئیگۆو تیۆری دەروونشیکاریی فرۆید: … و: عیماد گەنجی


نامەیەکی نهێنی ویلایەتە یەکگرتووەکانی ئەمریکا بۆ حکومەتی عێراق ئاشکرا دەبێت – Standard Kurd\nلەلایەن ستاندار Posted on شوبات 9, 2020 1019 جار بینراوە 0 سەرنج\nقەیس غەز عەلی ئەمینداری گشتی عەسائیبی ئەهلی حەق لە چاوپێکەوتنێکی لەگەڵ کەناڵی “العهد” ی عێراقی ئاشکرای دەکات کە ویلایەتە یەکگرتووەکانی ئەمریکا نامەیەکی نهێنی بۆ حکومەتی عێراقی ناردووە و تیایدا کاتی کشانەوەی هێزەکانی ئەمریکای لە عێراق دیاریکردووە.\nغەز عەلی ئاماژەی بەوەش کردووە کە ماوەی دیاریکراو بە پێی نامە نهێنیەکە بۆ کشانەوەی هێزەکانی ئەمریکا لە عێراق ساڵێک و دوو مانگە و کشانەوەی تەواوی هێزەکان تاکو دوای بەڕێوەچوونی هەڵبژاردنەکانی ئەمریکا دەخایەنێت.\nناوبراو باسی لەوەش کردووە لایەنی عێراقی متمانەی بەو بەڵێنەی ئەمریکا نییە چونکە بەڵێنەکە نا فەرمی یە.\nبڵاوکراوەی پێشووباشوورو سیستمی هاوسەرۆکایەتی!\nبڵاوکراوەی نوێترگرینگ:نوێترین زانیاری نهێنی لەسەر ڤیتۆی ئێران لەسەر د.بەرهەم بۆ سەرۆکایەتی یەکێتی


داگیرکارییەکانی ڕژیمی تورکیا؛ ڕۆژنامەنووسانی عێراقی ڕەخنە لە بێدەنگیی سەرکردە و میدیاعێراقییەکان دەگرن - Aryen News\nداگیرکارییەکانی ڕژیمی تورکیا؛ ڕۆژنامەنووسانی عێراقی ڕەخنە لە بێدەنگیی سەرکردە و میدیاعێراقییەکان دەگرن\nئایار 4, 2021 ئایار 4, 2021\nبێهەڵوێستی و بێدەنگیی دەسەڵاتدارانی بەغدا و هەولێر بەرامبەر بە داگیرکارییەکانی ڕژیمی تورکیا بۆسەر خاکی باشووری کوردستان و عێراق، بەشێکی بەرچاوی میدیاکانی ئەو وڵاتەشی گرتۆتەوە. ژمارەیەک ڕۆژنامەنووس و لێکۆڵەری عێراقی ڕەخنە لەم بێدەنگییەی دەزگا عێراقییەکان دەگرن.\nبێدەنگی و وڵامە شەرمنەکانی کاربەدەستانی بەغدا و هەولێر سەبارەت بە داگیرکارییەکانی ڕژیمی تورکیا لە باشووری کوردستان، بەشێکی زۆری دەزگاکانی ڕاگەیاندنی عێراقیشی گرتووەتەوە. بەشێک لەم بێدەنگییە بۆ پاڵپشتیی ئەو دەزگایانە لە ڕێککەوتنە سیاسیەکان لەگەڵ ئەنکەرە دەگەڕێتەوە. ئەمەش وەک ڕۆژنامەنووسانی عێراقی ئاماژەی پێدەکەن، وای کردووە لە کاری پیشەیی دوور بکەونەوە و خۆیان لە ڕووماڵکردنی پەلامارە مەترسیدارەکانی ڕژیمی تورکیا نەبان بکەن.\nسەلام زوبەیدی رۆژنامەنوسی عێراقی دەڵێ گرنگترین هۆکاری بێدەنگیی میدیاکانی عێراق لەسەر ئەم بابەتە ئەوەیە کە هەندێک لەو میدیایانە پێیانوایە ئەوەی ڕوودەدات بە ڕەزامەندی حکومەتی عێراقە.\nسەلام زوبەیدی لە لێدوانێکدا بۆ ئاژانسی هەواڵی ڕۆژنیوز وتی: کاتێ ڕووداوەکە دەگاتە ئاستی چوونەژوورەوەی سەربازی بیانی و داگیرکردنی سنوور و تۆپبارانی گوندەکان، هەندێک میدیا باسی ناکەن. هەندێکیتریش وەک هەواڵێکی ڕۆتین مامەڵەی لەگەڵ دەکەن. ئەم بێدەنگییە نە بۆ ئەو دەزگایانە پاساوە و نە بۆ حکومەت.”\nئەو ڕۆژنامەنووسە عێراقییە وێڕای دەربڕینی نائۆمێدیی خۆی لە میدیاکانی وڵاتەکەی ڕایگەیاند: ئەگەر ئەم ڕووداوانە لە وڵاتێکی خاوەن میدیای پیشەیی ڕووی بدایە. میدیاکان ڕوماڵێکی ڕاستەوخۆ و ڕۆژانەیان دەکرد. هاوشێوەی ئەوەی لەکاتی ڕووماڵی پەلامارەکانی داعشدا بینیمان. خۆ ئەگەر پەلامارەکانی تورکیا و داعش بخرێنە تای تەرازوو، دەبینین هاوشێوەی یەکترن. ئامانجی هەردووکیان داگیرکردنی خاکی وڵاتە و هەردووکیان هەڕەشە لەسەر ئاسایشی هاوڵاتیان درووست دەکەن.”\nڕاگەیاندنکاری عێراقی موشتاق ڕەمەزانیش وتی: ئەگەر ئەو هەڵوێستانە بەوجۆرە بن، تورکیا ئەوەی لە سووریا کردی، لێرەش دووبارەی دەکاتەوە. دەست لە پێشێلکردنی سەروەری عێراق هەڵناگرێت. چونکە خراپبوونی بارودۆخی ئەم دوو وڵاتەی بە هەلێک زانیوە و هێشتا هیوای گەڕاندنەوەی سەردەمی عوسمانی هەیە.”\nهەروەها دوکتور جەواد کازم بەیزانی بەڕێوبەری پەیمانگای عێراقی بۆ لێکۆڵینەوەی کوردی لە بەغدا پێیوایە کە داگیرکارییەکانی ڕژیمی تورکیا بە چرای کەسکی پەدەکەیە.\nجەواد بەیزانی وتی: پەدەکە ڕێگە نادات سوپای عێراق بچێتە ناوچەکانی ژێر کۆنترۆڵییەوە. کەچی ڕێگەی بۆ جوڵاندنی سەربازانی سوپای تورکیا خۆش کردووە.\nئەو لێکۆڵەرە عێراقییە هەروەها بەبیری هێنایەوە کە هەڕەشەی تورکیا بۆ بڕینی ئاوی عێراق، کاریگەریی لەسەر بڕیارەکانی بەغدا درووست کردووە.\nپارێزەرانی ئۆجالان بۆ چوونە ئیمرالی جارێکی دیکە داواکارییان پێشکەشکرد\nچالاکی مانگرتن بە پێشەنگایەتی زیندانیانی دۆزی پەکەکە و پاژک ١٥٩ ڕۆژی تێپەڕاند\nڕانیەییەکان لە ڕۆژی جەژندا داوای ئازاد کردنی چالاکوانانی بادنیانیان کرد


گەرداوێک لە فنجانی (اربیل)… مصطفى فحص… وەڕگێڕانی: فازیل شەوڕۆ – Dengekan\nbyFazil Sawro\tMarch 18, 2022\tGeneral, Opinion\nئێران، ئەمجارەیان بۆ نیشانەگرتن لە هەولێر، پێویستی بە مووشەکی بالستی بوو، بۆ ڕاستکردنەوەی ئاراستەی سیاسی لە بەغدا، فەزاحەتکە لێرەدا ئەوەبوو کە ئاستی قەیرانەکانی ناوەخۆ و دەرەوەی، ناچاریان کرد مووشەکی کاتیوشا بگۆڕێ بە مووشەکی بالستی و لە بریکارەوە بگەڕێتەوە بۆ دیوەخانی ئاغای ڕەسەن، بە ئومێدی چارەسەکردنی زۆربەی ئەو دۆسییانەی کە بەرژەوەندە بایەخدارەکانی ئەو لەخۆ دەگرن. جیاوازیی لە جۆریی مووشەکەکانی هاویشتوویەتی، بەڵگەی ئەوەیە کە قەیرانەکانی گەیشتوونەتە ئاستێک کە پێشتر نەیبینیون، نەک هەر لە عێراق، بەڵکوو لە هەرێمەکانی سوریا و یەمەن و لەڕەنگدانەوەی نەرێنییان لە ناوەخۆیدا، ناوەخۆیەک کە ئاوسە بە قەیرانان. بۆیە ئێران بە ڕاستیی عەوجە بە نمایشکردنێکی بالستی بوو بۆ ئارایشتکردنی وێنە و هەیبەتی ڕژێمەکەی دوای چەندان نشووستیی هێنانی، لە بوارەکانی ئەمنی و سەربازیی لە ناوەخۆ و لە دەرەوە.\nهەیبەت و سەڵتەنەتی ڕژێمی ئێران لە مەحەکد دابوو، ئاخر نووشستییە ئەمنی و سەربازییەکانی یەکجار حەیابەربوون، فەزاحەتە ئەمنییە هەرە ئابڕووبەرەکەی ئەمدواییەی ئەوبوو، کە ژنە ــ جاسووسی ئیسرائیلی، کاترین بیرز شکدم، پەردەی لەسەر ڕاماڵی، ئەو ژنە بۆ چەندان ساڵ، گۆیا ڕۆژنامەوانێکی فەرەنسییە، لە دامودەزگا میدیایەکانی ئێران کاری کرد و سەرکەوتووانە توانی پتر لە سەت کەسیەتیی ئێرانی لە خشتەبەرێ و زانیاری ورد و دەقیقیان لێ دەربێنێ، بەتایبەتی کە زۆرانی گیرۆدەی عێشق و ئەڤینی خۆی کرد. ئەو بێ پێچ و پەنا ئاشکراکرد کە توانییەتی موڕشیدی ئیرانی لە یەکەم زیارەتی بۆ ئێران بینێت و ببێتە یاوەری ئیبراهیم ڕەئسی، لە زۆبەی گەڕان و سووڕانەکانیدا لە کاتی هەڵبژارندا. تەنانەت لە ئاشانسی (تسنیم)ی سوپای پاسداراندا کاری کردووە.\nلەو ڕاپۆرتانەی، هەرچەندە دەرفەت نەبووە پشت ڕاست بکرێنەوە، کە لە هێندێک دامودەزگای ئەمنی ئێرانییەوە دزیان کردووە، نیشانی دەدەن کە ئیسرائیل بە تەواوەتی خۆی خزاندووەتە نێو دامودەزگاکانی ئەمنی و سەربازیی دەوڵەت و توانیویەتی بە سەدان کەس لە ئاستی وەزیفی یەکجار باڵا لە تۆڕی ئاڵۆزوپاڵۆزدا بکاتە بەکرێگیراوی خۆی. دەڵێن، لە ڕێی ئەو تۆڕانەوە، ئیسرائیل توانیویەتی ئەرشیفی وزەی ئەتۆمی ئێران بدزێت و گەورە زانای ئەتۆمی ئەو وڵاتە بکوژێ. ئەوان یارمەتی و کۆمەکی ئیسرائلیان کردووە لە ئەنجامدانی چەندان چالاکی برنجی لە ناو کوورە و دامودەزگاکانی ئەتۆمی و شوێنە بایەخدارەکانی دیکەی ئێران. لەمدوایەشدا، تەل ئەبیت، خراپ دەستی لە گەورەترین جبەخانەی فڕۆکە بێ فڕۆکەوان لە فڕۆکەخانەی کرماشان وەشاند و زەبرێکی گەورەی لێدا. ئەو ڕووداوانە لە لایەک و ئەو دۆسییە ئەمنی و سەربازیانەی سووریا کە چەندان ساڵە ئیسرائیل دەستیان تێدادەگێڕێ لە لایەکی دیکە. ئەو کەتنانەی لە لوبنانیش بەسەری دێ، کەمتر نییە لە ئەوانی دیکە.\nبۆیە دەکرێ بڵێین، مووشەکەکانی هەولێر، کاردانەوەیەکی پووچ و بۆش بوو، بۆ پەردەپۆشکردنی نسکۆ ئەمنی و سەربازییەکانی بوو کە ڕژێمی ئێرانی ئیحراج کرد و هەیبەتی برد و ئەو هاوار هاوارەی ئەو دواییەی پۆچەلکردەوە کە گۆیا خاوەن پارسەنگی هێزی تۆقێنەرن بەرانبەر هێزی ئیسرائیلی. بەتایبەتی، کە ئێران هەردەم دەستەوەستان بووە لە بەرپەرچدانەوەی ئیسرائیل، ئەسڵەن هێزی بەربەرەکانی و تۆقاندنی هەر نییە. هەر ئەمەش وای کردوە تەل ئەبیب، لە ناو ماڵی ئێران و لە دەرەوەیدا، بێمنەتانە، دەستی خۆی بوەشێنێ. باشترین بەڵگەش بۆ ئەم قسەمان ئەوەیە، وێنەکانی ئەو خانوبەرەی کە لە هەولێر درایە بەر مووشەکان و (بە گوێرەی ریوایەتی ئێران) مەکۆیەکی بایەرخدار بووە، هەر دەڵێی بە یارییە ئاگرینەکان بۆمباران کراوە، نەک ٦ مووشيکی بالستی ئێرانی بەرکەوتبێ!\nئێستا، دوای ئەو هەڵچوون و خۆ گیڤکردنەوەی ئێران لە هەولێر، پرسیارە سیاسییەکەی یاخەمان دەگرێ ئەوەیە: ئایا قەبارە و کێش و هێزی یاخیبوون لە ئێراق گەیشتووەتە ئەو ڕادەییەی پێویستی بە مووشەکی بالستییە، بۆ ئەوەی ئێراقییەکان تێبگەن کە (خۆی ـ ئێران) هەر ئاغا و کوێخوایە؟ بەڵام ئاخۆ ئەو کەچە مووشەکانە توانیان ئەدای خراپ و لاوازی وان لە عێراق ڕاست کەنەوە؟ پێدەچێ، پێچەوانەکەی درووست بێ: ئەو مووشەک وەشاندنە، ئەزمە سیاسییەکەی وەخەبەر هێناوە و ئەو باوەڕەی لە لای خەڵک دروست کرد کە فەشەلی هێنا، لە ئاوجۆشدانەوەی هەڵوێستی گرووپە پشتیوانەکانی خۆیان و نەشی توانی عەزیمەتی نەیارەکانی تێک بشکێنی لە سووربوونیان لەسەر هەڵوێستی خۆیان. نە ئەو هەولێرەی کە بە پەڵپ و بیانۆی هیچ و پۆچ دەستی لێوەشێندرا، پەشیمان بۆوە، نە (الحنانة) لە دڕووشمەکەی کە حکوومەتی زۆرینەی نیشتمانییە، هەڵگەڕایەوە. بە پێچەوانە، ئەو مووشەکانە، یاریدەدەر بوون بۆ جفتکردنەوەی ئەو درزانەی هاوپەیمانیی سێقۆڵی داڕووشاندبوو و گەرموگوڕی خستەوە ئەو پەیوەندییانەی ساردییەکی تێکەوتبوو لەگەڵ سەرۆک وەزیران، مستەفا کازمی و ئامۆزا و خوارزاییەکانی. لە ئاکامدا، ئەو دەستدرێژییەی ئێران کردیە سەر هەولێر، سەلماندی کە ئێران چەندە نەزۆکە لەوەی تاران حاڵی بکات لە گۆڕانکارییەکانی ئێراقیدا. بریکارەکانی خۆشی تووشی ئیحراجی و زمان کورتی کرد کە نەیوانی بە ڕەوایەتی فیعلەکەی خۆی، قەناعەتیان پێ بێنێ. ئەمەش هێز و ورەیەکی باشتری بە نەیارەکانی دا بۆ یەکلاکردنەوەی ڕێڕەوی کارەکانی ناوەخۆیان… بەڵام بایەختدرین خاڵ ئەوەبوو، کە کازمی گەڕایەوە هەولێر و دۆسیەی هاوسەنگیی ناوخۆی و دەرەکی، لە نێو کەشکۆڵەکەی دابوو.\nوەڕگێڕانی: فازیل شەوڕۆ ــ دوبلن\nلە ڕۆژنامەی شرق الاوسط\nالجمعة – 15 شعبان 1443 هـ – 18 مارس 2022 مـ رقم العدد \nPrevious دایە دایە، باوکم مزگەوتی لەگەڵ خۆی هینایە… شەماڵ بارەوانی\nNext کچەی نێرگز… عارف کوردە\nنامەکانت.. شیعری: ستیڤان شەمزینی


دراما و سینەما :: 14/01/2020 :: 6321 جار بینراوە\nدراما و سینەما :: 28/10/2019\nهەمەڕەنگ :: 13/09/2019\nته‌رانه عه‌لیدوستی، خانمه ئه‌كته‌ری ناسراوی ئێرانی و كاره‌كته‌ری شه‌هره‌زاد له زنجیره درامای مێژوویی شه‌هره‌زاد، كه له‌لایه‌ن هه‌وادارانیه‌وه له‌سه‌ر ره‌شبوونی پرۆفایلی لاپه‌ڕه تایبه‌ته‌كه‌ی له تۆڕی كۆمه‌ڵایه‌تی ئینستاگرام هێرشیكراوه‌ته سه‌ر و ره‌خنه‌ی لێ گیراوه هاته‌ده‌نگ و ده‌ڵێت: "ره‌شبوونی پرۆفایله‌كه‌ی من ناگه‌ڕێته‌وه بۆ كوژرانی قاسم سلێمانی".\nشه‌هره‌زاد روونكردنه‌وه‌ى زیاترى بڵاوكردووه‌ته‌وه و نووسیویه‌تی: "ماوه‌یه‌كی زۆره له‌گه‌ڵ ئه‌م خه‌یاڵه‌دا ده‌جه‌نگم، به‌ڵام له كۆتاییدا دڵنیابوومه‌وە كه ئێمه له ئێران دا هاووڵاتی نیین و دیلین، ملیۆنان دیل له ئێران دا".\nئه‌و خانمه ئه‌كته‌ره ئه‌وه‌شى خستووه‌ته‌ڕوو: "پرۆفایله‌كه‌ی من له‌كاتی كوژرانی خۆپیشانده‌رانه‌وه له خۆپیشاندانه‌كانی تشرینی دووه‌مه (خۆپیشاندانه‌كانی ئێران به‌هۆی گرانبوونی نرخی به‌نزین) ره‌شه و تا ماوه‌یه‌كی زۆریش هاوشێوه‌ی دڵ و ده‌روونه ره‌ش و دزراوه‌كه‌مان، ره‌ش ده‌مێنێته‌وه".\nئه‌و خانمه به‌و كه‌سانه‌ی هێرشیان كردووەته سه‌رى ده‌ڵێت: "كاتێك له‌ڕووی نه‌زانییه‌وه قسه‌م له‌سه‌ر ده‌كه‌ن و تۆمه‌تبارم ده‌كه‌ن، هیچ جیاوازیه‌كتان له‌گه‌ڵ به‌رپرسانی ئێران نییه. ئێوه‌ش ده‌تانه‌وێت وه‌ك ئه‌وان دڵڕه‌ق و درۆزن بن و زه‌بر له‌كه‌سانێكی وه‌ك ئێمه بده‌ن كه له خۆتان و هاوده‌ردی خۆتانین، یان دادپه‌روه‌ر بن؟ به‌ره‌یی خۆتان هه‌ڵبژێرن".\nدراما و سینەما :: 3 رۆژ پێش ئێستا\nدراما و سینەما :: 6 رۆژ پێش ئێستا


دەسپێکی کۆتایی، براوەکان و دۆراوەکانی هەڵبژاردنەکانی پەرلەمانی تورکیا\n14:35 - 20 جۆزەردان 2715\nهەڵبژاردنەکانی تورکیا بە هەموو پێوانەیەک مێژوویی بوون. یەکەم ئەو هەڵبژاردنانە نیشانیان دا کە تورکیا لە رووی دێموکراسیەوە گەیشتۆتە ئاستێکی بەراوردی پێگەیشتوو (politicalmaturity) بە شێوەیەک کە هەموو حیزبەکان چ ئەوانەی دەنگەکانیان بەدەست هێناوە چ ئەوانەی کە دۆراویانە ئاکامی هەڵبژاردنیان قەبووڵە. دووەم هەڵبژاردنەکانی پەرلەمانی تورکیا بە هۆی هەڵکەوتی گەورەترین بەشی کوردستان لە ناو تورکیادا باندۆری لە سەر هەموو بەشەکانی کوردستان و بەرەوپێش چوونی پرسی کورد لە وڵاتانی دیکەدا هەیە. سێهەم: ئاکامی هەڵبژاردنەکانی تورکیا ئەوجارە دەنگێکی بەرز و گۆیا بوو دژی پرۆسەی ئیسلامی کردن و پەیامێکی بەرزی کۆمەڵگای تورکیا بە هەموو پێکهاتەکانی بە AKP و ئەردۆغان بوو لە مەڕ پشتیوانی راستەوخۆ و ناراستەوخۆی دەوڵەتی تورکیا لە ئیسلامی سیاسی و توندئاژۆیی داعش. لەو رووەوە ورد بوونەوەیەکی خێرا لە دۆراوەکان و براوەکانی هەڵبژاردنەکانی 7.6.2015ی پەرلەمانی تورکیا یارمەتیدەرمان دەبێت لە نزیکبوونەوە لە پرسە سیاسیەکانی ناو تورکیادا:\nهەڵبژاردنەکانی تورکیا سێ دۆراوی دیاری هەبوو:\n1\tـ سەرۆک کۆمار تەیب ئەردۆغان گەورەترین دۆراوی ئەو هەڵبژاردنانە ببوو. بە پێی دستووری تورکیا سەرۆک کۆمار دەبێ کەسێکی بێلایەن بێت لە هەلبژاردنەکاندا و نابێت بە قازانجی هیچ حیزب و حیزبێکی ناو گۆرەپانی هەڵبژاردنی تورکیادا پرۆپاگەندە بکات و لایەنگری لە هیچکام لەوان بکات. ئەردۆغان لەو هەڵبژاردنەدا لە پلەی یەکەم وەک سەرۆکی AKP و خاوەنی پرۆژەی بەسەرۆکایەتی کردنی تورکیا شار بەشار دەگەڕا و بە یارمەتی وەرگرتن لە قورئان و پیرۆزیە ئایینەکان هەوڵی دا هەموو دەنگەکان بۆ لای AKP و حیزبی خۆی واتە بیرۆکەی سەرۆکایەتی بەهێز لە تورکیادا راکێشێ.\n2\tـ دۆراوی دووەم هەموو ئەو بیروباوەڕانەبوو کە پێیان وایە بە سەرۆکایەتیەکی بەهێز و بەناوەند کردنی سەرۆک لە هەموو پرسەکاندا دەتوانن دەسەڵاتی رەهای خۆیان بەسەر کۆمەڵگادا بسەپێنن و دەنگی خەلک وەک پردەبازێک بۆ بیرکردنەوە بە جیاتی هەموو نەتەوە و گەلان بەکار ببەن. ئەمە پەیامێکی روون بوو بۆ دەرەوەی سنوورەکانی تورکیا و بۆ حیزبە کوردستانیەکانیش کە سنووری نێوان کایەی دێموکراتیک و خۆسەپاندنی سیاسی و هێزی زۆرداری دابنێن.\n3\tـ دۆراوی سێهەم خودی AKPبوو. حیزبی داد و گەشەپیدان دوای سێزدەساڵ لە دەسەڵاتداری و بەهۆی سیاسەتەکانیەوە ببوو بە حیزبی پێکهێنەر سوڵتانەکان و خەونی دامەزراندنی ئیمپراتۆری نوێی دەدی. بە دابەزینی زیاتر لە 18% دەنگەکان بە چاو هەڵبژاردنەکانی سالی 2011دا کۆتایی AKP دەست پێبوو و وەک زۆر حیزبی دیکەی مێژووی تورکیا کە سەردەمانێک دەسەڵاتدارترینیان بوون نسکۆی ئەو حیزبەش لەو هەڵبژاردنەدا دەست پێبوو.\nهەڵبژاردنەکانی تورکیا براوەی زۆری هەبوو:\n1\tـ یەکەم براوەی ئەو هەڵبژاردنانە خەڵکی تورکیا بە هەموو نەتەوە، ئایین، کولتوور و زمانەکەوە بوو. تورکیا نیشانی دا کە وڵاتێکی موسوڵمان دەتوانێت خەلکەکەی ئاییندار بێت بەڵام هەموو بیروباوەرەکان لە رکەبەریەکی تا ئاستێکی رێژەیی تەندوروست بەشداری بکەن لە پرسەکانی سیاسی و بڕیاری سیاسی ئەو وڵاتە. ئەمەش بەتایبەت بە سەرکەوتنی HDP تورکیای هەنگاوێکی نزیک کردەوە لە ستانداردەکانی یەکیەتی ئورووپا و دەتوانێت ببێتە هۆی چالاکتر بوونی رەوتی ئەندامەتی ئەو وڵاتە کە لە ماوەی 8 ساڵی رابردوودا بەکردەوە راوەستاوە.\n2\tـ گەورەترین سەرکەوتوو لە هەڵبژاردنەدا HDP و نەتەوەی کورد بوو. HDP بە هەڵبژاردنی سیاسەتێکی گشتگر کە لەودا وەک یەکێک لە حیزبەکانی تورکیا چارەسەری پرسی نەتەوایەتی و کەمانیە نەتەوەیی و ئایینی، زایندەیی (جێندەری) و کرێکار و زەحمەتکێشان وەک ئاجێندای سیاسی خۆی هەڵبژاردبوو توانی ئاستێکی بەرزتر لە رادەی چاوەڕوانی ببینێتەوە و ببێتە چوار حیزبی سەرەکی وڵاتی تورکیا. بەوەش لە حاڵەتی حیزبێکی شەقامی و مەیدانەکاندا دەرکەوت و بوو بە حیزبێکی پەرلەمانی و خاوەن بەرپرسایەتی یاسادانان و بەشداری لە پرۆسە یاساییەکاندا.\n3\tـ پرسی کورد لە باکووری کوردستان بوو بە پرسێکی تورکیایی کە پێویستە لە ئاستی یاساداناندا و بەشێوەیەکی دێموکراتیک لە هەموو ئاستەکانی سیاسی – کۆمەڵایەتی و چاندی و ئابووریدا چارەسەر بکرێت و ستاتۆیەکی یاسایی بۆخۆی بەدەست هێنا کە چیدیکە دەوڵەتی تورکیا نەتوانێت لە گەڵ پرسی کورد بەشێوەی پرسێکی هێمنایەتی و شەڕی دژی تیرۆر هەڵسوکەوت بکات. دەبێ سوپاسی دووساڵ ئاگربەس و نەبوونی شەڕ بکرێت، چونکە بەوە دێموکراتە تورکەکان، لیبراڵەکانی ناو کۆمەڵگاکانی دیکەی تورکیا و بەشێکی زۆر لە دژبەرانی خەباتی چەکداری کوردستان دەنگی خۆیان بە HDP دا و ئەو حیزبەیان بە نوێنەری هەڵبژاردەی خۆیان زانی.\n4\tـ حیزبی CHP بەسەرۆکایەتی کەمال کلچدار ئۆغلوو (KemalKılıçdaroğl) یەکێکی دیکە لە سەرکەوتووەکانی ئەو هەلبژاردنەبوو. گەرچی لەبەراورد لە گەڵ هەڵبژاردنەکانی سالی 2011دا رادەی نوێنەرانی CHP کەمبووتەوە. بەڵام CHP وەک پاشماوەی کۆدیتای 12ی ئەیلوولی 1982ی تورکیا داوای لێبووردنێکی ویژدانی قەرزاری گەلی کورد بوو. دەوڵەتی تورکیا جارێ نەگەیشتووتە ئەو ئاستی بوێریەی کە بتوانێت داوای لێبووردن لە نەتەوەی کورد و هەموو کەمایەتیەکانی ئەو وڵاتە بکات، بەڵام وەک ئاماژەیەکی داوای لێبووردن کردن، حیزبی CHP لە زۆرجێگا بەتایبەت لە ئیزمیر و شارەکانی ژێرنفووزی خۆی داوای لە کاندیداکانی کردبوو کە بە قازانجی HDP پاشەکشە بکەن و یان لە خێری ئەوان قسە بکەن. بەمەش کەمال کلچدار ئۆغلوو ویستی پێگەی خۆی بۆ هەڵبژاردنەکانی داهاتوو لە ناو گەلی کورددا بەهێز بکات. هەندیک لە چاوەدێرانی سیاسی ناوخۆی تورکیا بەو بڕوایەن کە بەشێک لە سەرکەوتنی HDP بەهۆی پشتیوانی CHP بووە. لانی کەم لە ماوەی هەڵبژاردنەکاندا CHP دژی HDP کەمپەینی ئەنجام نەداوە و نەکەوتۆتە بەرەی دژی HDP.\n5\tـ یەکێکی دیکە لە براوەکانی ئەو هەڵبژاردنانە حیزبی ناسیۆنالیستی MHP بوو کە بە بەرزکردنەوەی زیاتر لە 7%ی تاکی بە چاو هەڵبژاردنەکانی رابردوو، توانی ببێتە یەکێک لە چاورحیزبە گەورەکانی پەرلەمانی تورکیا. چاوەدێران بەو بڕوایەن ئەو 7% تاکیە (percentagepoint) دەنگی ئەو کەسانەن کە لە سیاسەتەکانی AKPهەڵگەراون و بەهۆی ئەوەی کە لەرووی جیهانی بایەخەکانی کۆنباوەوە MHP نزیکترینە لە AKPئەوان دەنگیان بەو حیزبە داوە.\nحیزبی DYP کە سلێمان دەمیرەل و تانسوچیلەر سەرۆکایەتی ئەویان دەکرد و توندرەترین حیزبەکانی دژی کورد بوون بە رادەی کەمتر لە 1%ی دەنگەکان ئەزموونێکی جێی وردبوونەوەن بۆ حیزبە کوردستانیەکانیش کە پێویستە بەرنامەی سیاسیان بەرۆژ بکرێت و رۆژەوی سیاسیان هاونگونجبێت لە گەڵ بەهاکانی ئەمرۆی کۆمەڵگا. AKP وەک دیارە کەوتۆتە سەر رێبازی DYPو وەک زۆربەی چاوەدێرانی سیاسی ناوخۆی تورکیا دەلێن، ئەمەش بەرهەمی سیاسەت و شێوازی کاری HDP یە.


گۆران، نایگۆڕێ، ئارایشی دەکا!\nعلمانییەت و پێشکەوتن لە روانگەی گۆڕان.\nگۆڕان بە رابەرە روحییەکەی و زۆرێک لە لایەنگرانی لە قسەکانیاندا پتر لە حزبە ئیسلامییە توندڕەوەکان ئەم وشانە بەکاردەهێنن:(پشتیوان بە خوا...پەنا بە خوا...ئینشەڵا...بەئەزنی خوا، دەیگۆڕین)و ئیمڕۆ(20/2)، ژنێک لە پەیوەندییەکی تەلەفۆنیدا لەگەل کەناڵی(کەی. ئێن. ئێن) گوتی: (گۆڕان حیزبی خوایە)و لەگەلیدا:\nشێخێکی ردێن درێژ لە هەورامان، دەیگۆڕێ،\nمەلا کرێکار، دەیگۆڕێ،\nحاجی فڵان وەک کاندید، دەیگۆڕێ\nشێخی عەشرەتی شومەر، دەیگۆڕێ،\nبەرەی تورکومانی لە داقوق، دەیگۆڕێ،\nبکوژی پۆلێک پێشمەرکە لە گەرمیان، دەیگۆڕێ\nجاشی لێهاتوو و خاوەن ئەولادو عەشرەت دەیگۆڕێ\nپاسۆک بە سەرکردەو بنگردە وەک رەوتێکی نەتەوەیی توندڕەو، دەیگۆڕن!\nبۆیە نووسەرەێکیان لە سایتی(سبەی)، دەنوسێ(ئیلا، بیلا، تیلا، دەیگۆڕین)!\nهەژارەکان و دەڵاڵخانەی بڕوانامە.\nزۆرێک لە کاندیدەکانی گۆڕان خاوەن بڕوانامەن و خستویانەتە هەڕاجخانە: من دکتۆرام هەیە و ئەوی تر دەڵێ: من ماجستێرم هەیەو یەکێکی تریان هاواردەکات: من لە فڵانە وەڵات بڕوانامەم هەیەو وەک راوێژکار کارمکردووە.\nدیارە وەرگرتنی بڕوانامە کارێکی خراپ نییەو هەڵگرەکانی مافی خۆیانە وەک زانا لە کەرتە جیاجیاکانیان شانازی پێوەوە بکەن، بەڵام هەژاران پێویستیان بە زانستی رزگاری لە جەوری کار هەیەو هەموویان لەم بارەیەوە دەستوپێ سپین و هەروا رزگاری چین و توێژە ژێردەستەکانی لە کوردستان تەنها بە خەباتی خودی خۆیان دەستەبەر دەبێت!\nگۆڕان لە نووسین و کردەوە.\nلە خاڵی(8)ب بەرنامەی گۆڕان هاتووە: بەگژاچوونەوەی تەنگبینی و تیرۆر و رەگەزپەرەستی و دەمارگیری و قەدەغەکردنی جیاکاری(جیسکریمینەیشن)لەنێوان هاووڵاتیاندا لەسەر بناغەی نەتەوە یان ئاین یان مەزهەب یان باوەڕ یان ئینتمای حیزبی یان پایەی کۆمەڵایەتی)\nبە کردەوە: گەرچی رێژەی بێکاری لە کوردستان پێش هاتنی کرێکارانی بیانی هەبووە، کەچی(knn)راپۆرتێکی راسیستی دژ بە کرێکارە بیانییەکان بڵاودەکاتەوەو پاش ئاگادارکردنیان بە نائینسانی ئەو راپۆرتە، تەنانەت ئامادە نەبوون داوای لێبووردنیش لەخۆیان بکەن.\nبەرپرسانی گۆڕان زۆر باسی شەفافییەت دەکەن، کەچی سەرچاوەی داهاتی خۆیان دیارنییە، ئەوە نەبێت، سەرۆکە روحییەکەی جارانیان بەشێوەیەکی زۆر شەفاف و یاسایی10ملیون دۆلارو گردێکی"چکۆلەی هەرزانبەها"بە نرخی 600ملیون دۆلار لەلایەن سەرۆکە روحییەکەی گۆڕان(وەک بەشی خۆی لە بەشداربوونی لە خەبات)، وەرگرت تا سەنتەرێکی رۆشنبیر بۆ لێکۆڵینەوەو بەدواچوون دابمەزرێنێ!\n"خوا قبووڵ ناکات"ئەمە نموونەیەکی زۆر زەقە بۆ بزووتنەوەی پاشقوڵدان لە(رفیقی دێرینی الکفاح و السلاح)!\nئا بەم شێوە بلیمەتانە خەباتی گۆڕان دژ بە گەندەڵی، دەستی پێکرد!\nناوەڕۆکی گاڵتەجاڕانەی گۆڕان لە بەرنامەکەیان.\nلەبەرنامەی گۆڕان بۆ هەڵبژاردنی 7/3/2010هاتووە:\n1- بایه‌خدان به مناڵان و لاوان و ئاماده‌کردنیان له روی هونه‌ری و جه‌سته‌ییه‌وه، ئه‌ویش له رێگه‌ی پێشخستنی که‌رته‌کانی هونه‌ر و وه‌رزشه‌وه و، دابینکردنی هه‌لی کاری یه‌کسان بۆ گه‌نجان له که‌رته‌کانی تایبه‌ت و گشتی و تێکه‌ڵاو دا.\n2- جێگیرکردنی سیستمێکی عادیلانه بۆ بیمه‌ی ته‌ندروستی و کۆمه‌ڵایه‌تی و خانه‌نشینیی فه‌رمانبه‌ران و هاووڵاتیانی به‌رهه‌مهێن له هه‌ردوو که‌رتی تایبه‌تی و گشتی دا، هه‌روه‌ها بۆ قوربانییانی زیندوی جه‌نگه‌کان و قه‌یرانه سیاسی و کۆمه‌ڵایه‌تی و ئابوری و ته‌ندروستییه‌کان.\nئابووری ناواخنی سەرەکی ژیانی هاوڵاتیان رێکدەخات، بۆیە هەر بزووتنەوەو حزبێک بییەوێت عەدالەتی کۆمەڵایەتی دابین بکات، بۆ نموونە وەک گۆڕان ئەو لافەی لێدەدات، دەبێ بەرنامەکەی لەسەر بەهێزکردنی کەرتی گشتی دارێژێت، واتە دابینکردنی کەرتی حکومی. بەڵام ئەم حەقیقەتە لەبەرنامەی بزووتنەوەی ناوبراو، غایبەو لەبەر کاڵفامی و خۆدزینەوە لەبەرنامەی عەدالەتی کۆمەڵایەتی قبووڵی شێوەی رێکخستنی ئابووری کردووەو لەسەر بنەمای ئەم ئابووریە سیاسەت دەکات.\nئایا گۆڕان چی دەگۆڕێ؟!\nلە خاڵی(6)ی بەرنامەکەیان، هاتووە:\n( 6- زامنکردنی مافه‌کانی گه‌لی کوردستان، به تێکڕای پێکهاته‌کانیه‌وه، له بواری وه‌رگرتنی پۆستی سیادی و وه‌زاری و فیدراڵی و کاروباری دارایی و په‌ترۆڵ دا.)\nئەم خاڵە ئەو کاتە درووست دەبوو، بۆ نموونە ئەگەر چەند کوردێک لە2دەورەی حوکم لە عیراق، سەرۆک کۆماری عیراق یان جێگری سەرۆک وەزیران و چەند پۆستی تر نەبان! بەهەمان شێوە خاڵی(8: دامەزراندنی نوێنەرایەتی هەرێمی کوردستان لە باڵوێزخانە و کونسلگەرییەکانی عێراق)ی تەوەری2موزایەدەگەلی بێتام و لەزەتەو گاڵتەجاڕییە بە بەشمەینەت و چەوساوەکان کە لەبەر هەر هۆیەک بێت، کاتی خوێندنی بەرنامەکەیان نییە!\nگۆڕان و سۆسیالدیموکرات.\nکاک عەدنان عوسمان(ئەندام پەرلەمان لەسەر لیستی گۆڕان)ئیمڕۆ وتی: چۆن حزبێک سەر بە سۆسیال ئینتەرناسیونال بێت و نانی خەڵک دەبڕێ و تیرۆر دەکات...).\nخۆزگا کاک عەدنان بە کورتی بیرێک لە خوێنڕێژێک وەک ئەجەوید لە تورکیاو حزبی بەعس لە سوریا و عیراق و دەسەڵاتەکانی تری سۆسیالدیموکراتەکان لە جیهان بکاتەوە. بە ئیدیال تەماشاکردنی سۆسیال ئینتەرناسیونال یەکێکە لە کارەساتە گەورەکان لە کوردستان و هیچی تر ناڵێم!\nگۆڕان و ئازادی بیروڕا.\nگۆڕان هێشتا نەبووە بە دەسەڵات، بەڵام ئەوەی رەخنەیان لێ بگرێت، دەستبەجێ پەنا بۆ تیرۆری دەروونی دەبەن و رەخنەلێگرەکە بە جوێن و سوکایەتی وەڵامدەدەنەوەو بە نەوکەری حزبە دەسەڵاتدارەکان ناوزەدی دەکەن. من نازانم ئەمە چەندە پەیوەندی بە رەوشتی نووسین و بیرکردنەوەوە هەیە، بەڵام بە کورتی پێیان دەڵێم: ئێوە ئەوەندە بازرگانی بە خۆتان و قەڵەمەکەتان کردووە، وادەزانن"بەندەی خزمەتکاریشتان"وەک خۆتانە. لەم بارەیەوە باشتر وایە داڕزین و سەرتان خواربکەن، نەک تۆمەتی سوک بخەنە پاڵی خەڵک! رەخنەگرتن و بەیانی بیروبۆچوون مافێکی سەرەتاییەو نابێ بەبێ بەڵگە حوکم لەسەر خاوەنەکەی بدەن. ئەوە ئێوەن بۆ پارەو پلەوپایە، بەدوای ئەم و ئەو رادەکەن، من پێویستیم بە هیچیان نییە!\nگۆڕان نایگۆڕێ، تەنها ئارایشی ئەم سیستێمەی ئێستا دەکات و دەیپارێزێ و لەگەلیدا هەژارە پاشقولێدراوەکان باجی دەدەن. وەڵاتانی خاوەن ئەزموون و"دیموکراتی"ئۆروپا نەیانتوانیوە هەژاری و نەگبەتی خەڵک و ئافەتی گەندەڵی-سیستێمەکەیان مامانی لەدایکبوونیانە-، لەناو ببەن و رۆژ بە رۆژ رێژەیان بەرەو هەڵکشان دەڕوات، ئەم برادەرانە بەو حاڵە شڕەوە چۆن دەیگۆڕن؟\nئۆپۆزیسیون یان گۆڕان واتە: لەگۆڕنانی ئابووری لیبڕاڵ و زۆر دیموکراتەکەی و لەگەلیدا دڕندایەتی کەرتە تایبەتەکانی بازاڕە ئازادەکەی ئێوەش...!


ژنانی نسێبین: گۆشەگیری تێدەکشکێنین\nلە ناوچەی نسێبینی مێردین ژنان بەبۆنەی ٨ی ئازار کۆبونەوە. لە ئاهەنگەکەدا راگەیەنرا، " گۆشەگیری سەر بەڕێز ئۆجالان هەڵدەگرین. سیستمی ئیمڕالی کە بەڕێز ئۆجالان تێیدا گۆشەگیرکراوە، هەڵدەوەشێنین."\nلە سلێمانی یادی ئەو ژنانە کرایەوە کە لەلایەن پیاوانەوە کوژراون\nیەکێتی ژنانی کوردستان لەبەردەم هۆڵی تەواوی سلێمانی بە چالاکیەک ٨ی ئازاریان پیرۆز کرد و یادی ئەو ژنانەیان کردەوە کە لەلایەن پیاوانەوە کوژراون.\nژنانی شەنگال ٨ ئازاریان پیرۆز کرد\nژنانی شەنگال ٨ی ئازاریان پیرۆز کرد و رایانگەیاند کە لە رووی عەقڵیەتەوە شۆڕش بۆ ژنانی ئێزدی و عێراقی دەکەن.\nمیتینگی ئامەد: ژنان دەرگای ئیمڕالی دەشکێنن\nئایشە ئاجار باشاران هاووتەبێژی ئەنجومەنی ژنانی هەدەپە وتی، " بە هەڵوێست و بڕیارمان گۆشەگیری دەشکێنین و دەرگای ئیمڕالی دەکەینەوە.\nژنانی وان لەدژی پیاوسالاری و گۆشەگیری هەستانە سەرپێ\nژنانی وان لەدژی عەقڵیەتی پیاوسالاری دەوڵەت و گۆشەگیری لە میتینگی ٨ی ئازاردا کۆبونەوە.\nكوشتن و خۆكوشتنی ١١٢ ژن و ده‌ستبه‌سه‌ركردنی ده‌یان ژن له رۆژهه‌ڵاتی كوردستان\nبه‌پێی ئامارێكی تۆڕی مافه‌كانی مرۆڤی كوردستان له ماوه‌ی ساڵێكدا ١١٢ حاڵه‌تی كوشتن و خۆكوشتنی ژنان له ناوچه جیاجیاكانی رۆژهه‌ڵاتی كوردستان تۆمار كراوه و ده‌یان ژنیش له‌لایه‌ن هێزه ئه‌منیه‌كانی ئێرانه‌وه ده‌ستبه‌سه‌ركراون.\nزلار ستێرك: سه‌رله‌نوێ دروستكردنه‌وه‌ی جیهان له ده‌ست ژناندایه\nئه‌ندامی ده‌سته‌ی سه‌رۆكایه‌تی گشتیی كه‌جه‌كه زلار ستێرك رایگه‌یاند، "داوا له‌سه‌رجه‌م ژنانی رۆژهه‌ڵاتی ناوه‌ڕاست ده‌كه‌م، كه له‌پێناو ئازادی خۆیان گوڕ به تێكۆشان بده‌ن. وێران كردنی جیهان و ئاوه‌دانكردنه‌وه‌شی به‌ده‌ست ژنانه‌وه‌یه".\nژنانی کورد لە ڕووسیا رۆژی ٨ی مارس-یان پیرۆزکرد\nژنانی کورد لە ڕوسیا ٨ی مارس-یان پیرۆزکرد و سڵاویان بۆ بەرخۆدانی ژنان نارد.\nسەدان شەڕڤانی یەپەژە مەراسیمێکی سەربازییان بۆ ٨ی مارس ئەنجامدا\nیەکینەکانى پاراستنى ژن (یەپەژە) بەبۆنەی ٨ی مارس ڕۆژی جیهانیی ژنانی زەحمەتکێشەوە لە ڕەقا بە بەشداریی سەدان ژنە شەڕڤان مەراسیمێکی سەربازییان ئەنجامدا.\n"تێکۆشانمان تا رێکخستنی شۆڕشی ژنان بەردەوام دەبێت"\nگەریلاکانی یەژا ستار ٨ی مارس ڕۆژی جیهانی ژنانیان پیرۆزکرد و ڕایانگەیاند، لە سایەی ڕێبەری گەلی کورد عەبدوڵا ئۆجالانەوە تێکۆشانی ژنان بەم ئاستە گەیشتووە. داواشیان لە ژنانی گەنج کرد بۆ سەرکەوتنی شۆڕش بەشداری ریزەکانی بەرخودان ببن.\nبەسێ ئەرزینجان: یەکێتیی ژنان کۆتایی بە فاشیزم دەهێنێت\nبەسێ ئەرزینجان ئەندامی دەستەى بەڕێوەبەریی کەژەکە وتی، ٨ی مارس ڕۆژی ڕاپەڕینە دژی کۆیلایەتی و وتیشی، لە ساڵی ٢٠٢٢دا ژنان لە ڕۆژهەڵاتی ناوەڕاست و جیهان زیاتر جەخت لەسەر تێکۆشانی هاوبەشی دەکەنەوە.\nلە دویسبورگ رێپێوان بۆ ٨ی مارس بەڕێوەچوو\nڕێکخراوەکانی ژنان لە شاری دویسبورگی ئەڵمانیا یەکیانگرت و بۆ ٨ی مارس ڕۆژی جیهانیی ژنانی کرێکار ڕێپێوانیان رێکخست.\nژنان لە بەرلین دژی فاشیزمی دەوڵەتی تورک ڕێپێوانیان ئەنجامدا\nلە بەرلین لە کەسایەتیی ئایسەڵ توغڵوک بۆ زیندانیانی نەخۆش و بۆ ئەو ژنانە، کە لە شەڕی دژ بە چەتە دڕندەکانی داعش و دەوڵەتی تورکی داگیرکەر لە ڕۆژاوا و شەنگال شەهید بوون، ڕێپێوانێک ڕێکخرا.\nژنانی باکوری کوردستان لەدژی پیاو – دەوڵەت لە ڕژانە نێو گۆڕەپانەکان\nلە باکوری کوردستان، ژنان داوای گردبونەوەکانی ٨ی ئازاریان کرد لە دژی توندوتیژی پیاو – دەوڵەت.\nژنانی کورد لە کەنەدا ٨ی مارسیان پیرۆزکرد\nژنانی کورد لە شاری تۆرۆنتۆی کەنەدا ٨ی مارسیان پیرۆزکرد و وتیان: "ئازادیی ژنان بە ئازادیی جەستەیی عەبدوڵا ئۆجالان و جێبەجێکردنی پارادیگماکانی بەدی دێت".\nیەژەشە: ژنان بە بەرخۆدان ئازاد دەبن\nفەرماندەیی یەکینەکانى ژنانى شەنگال (یەژەشە - YJŞ) ٨ی مارسی بە بڵاوکردنەوەی راگەیاندراوێک پیرۆزکرد و باسی لە گرنگیی ڕێکخستن و خۆپاراستنی ژنان کرد. فەرماندەیی یەژەشە ڕایگەیاند، ژنان بە بەرخۆدان ئازاد دەبن.\nبانگەوازی گەریلای یەژا ستار بۆ ژنان و گەنجان: بۆ تێکۆشان روو لە چیاکان بکەن\nنوژین گونەش گەریلای یەژا ستار داوای لە ژنان و گەنجان کرد، بۆ تێکۆشان بڕۆنە چیاکانی کوردستان و بەشداری لە ریزەکانی گەریلادا بکەن.\nسۆزدار زاگرۆس: ئازادی پێشێل ناكرێت\nئه‌ندامی كه‌ژار سۆزدار زاگرۆس به بۆنه‌ی ٨ی ئادار، رۆژی جیهانی ژنان داوای له هه‌موو ژنان كرد به‌شداری بكه‌ن له كه‌مینی "له دژی كوشتنی ژنان و سروشت، تێكۆشان"، كه كه‌ژار ده‌ستیپێكردووه.\nژنانی كورد و سویدی له مه‌راسی ٨ی ئاداردا كۆبوونه‌وه\nژنانی كورد و سویدی له ستۆكهۆڵو له مه‌راسیمی ٨ی ئاداردا كۆبوونه‌وه.\nلە شاری ڕۆتەردامی هۆڵەندا چالاکی بۆ ٨ی مارس رێکخرا\nبزووتنەوەی ژنانی کورد لە هۆڵەندا و کۆمیتەی ٨ی مارس لە شاری ڕۆتەردام لە چوارچێوەی چالاکییەکان بۆ ٨ی مارس ڕۆژی جیهانیی ژنان ڕێپێوان و گردبوونەوەیان ئەنجامدا.\nسیروارت مەلیکیان هاوسەری ئارام تیگران کۆچی دوایی کرد\nلە بڕۆکسل سیروارت مەلیکیان، هاوسەری هونەرمەندی کۆچکردوو ئارام تیگران کۆچی دوایی کرد. یەکێک لە داخوازی و حەسرەتەکانی کۆچکردوو، ئازادی ڕێبەر ئاپۆ و سزادانی ئەنجامدەرانی کۆمەڵکوژییەکانی کورد و ئەرمەنی بوو کە پێینەگەیشت و بەو حەسرەتەوە سەری نایەوە.\nژنانی عەرەب ٨ی ئازاریان پیرۆز کرد\nژنانی عەرەب لە شەنگال ئاهەنگیان بە بۆنەی ٨ی ئازار رۆژی جیهانی ژنان ساز کرد.\nبە هەزاران ژن بەشداریان لە میتینگی ئەنقەرە کرد\nلە ئەنقەرە بە هەزاران ژن بە دروشمی ' لەدژی توندوتیژی پیاوان و دەوڵەت، لەدژی هەژاری و قەیران بژی ٨ی ئازار' میتینگیان ئەنجامدا.\nپەیامی پارتی ئازادیی ژنانی کوردستان (پاژک) بۆ ٨ی مارس\nدەستەى بەڕێوەبەریی پارتی ئازادیی ژنانی کوردستان (پاژک) بە بۆنەی ٨ی مارس ڕۆژی جیهانیی ژنانی زەحمەتکێشەوە ڕایگەیاند، لە سەدەی ٢١دا شۆڕشی سۆسیالیستیی دیموکراتیک بە پێشەنگایەتیی ژنان گەشە دەکات و بەرەوپێش دەڕوات.\nهێزل ئۆزگور: تێکۆشانی یەژا ستار خێراتر دەکرێت\nهێزل ئۆزگور ئەندامی ئەنجومەنی بڕیارگەی یەژا ستار وتی، "تاکە رێگا بۆ دەرچوون لە عەقڵییەتی نێرینەیی، عەقڵییەتی یەکسانیخواز و دیموکراسیخواز و ئازادانەی ژنانە" و وتیشی، بە بۆنەى ٨ی مارسەوە سڵاو لە هەموو ژنانی خۆڕاگر و بەرەنگار دەکەم.


کۆچی دوایی هەڤاڵی پێشمەرگە مام کاوە ئیلامیی\nبەداخ و کەسەری زۆرەوە، کۆچی دوایی هەڤاڵی پێشمەرگە: «بەراتعەلی فەرەجی»،ناسراو بە «مام کاوە ئیلامی» ڕادەگەینین.\nهەڤاڵی کۆچکردوو «بەراتعەلی فەرەجی»،ساڵی٢٦٦٣ی کوردی(١٩٦٣زایینی) لە ئاوایی «خزڵ» ی سەربە شاری شێروانی ئیلام، لە دایکببوو. بەر لە هاتنی بۆ ریزەکانی پارتی ئازادیی کوردستان لەشاری ئیلام نیشتەجێ بوو. ساڵی ٢٧١٥ لە دووهەمین ساڵی شەڕی داعشدا، بە خاووخێزانەوە روویان لە ریزەکانی پارتی ئازادیی کوردستان کرد و پاش تێپەڕکردنی خولی پەروەردە،لە هێزی پێشەوا داندرا. لەو کاتەوە هەتا ساڵی ٢٠١٧،بەشداری بەشێک لە هەڵمەت و بەرگرییەکانی هێزەکانی پارتی ئازادیی کوردستان بوو لە زنجیرە چیای باتێوە لە رۆژاوای کەرکووک.هەروەها لە ئۆپەراسیۆنی گەورەی ناوەران-باشیک لە ئۆکتۆبر و نوامبری٢٠١٦دا بەشدار بوو.\nپاش پیلانگێڕی و گەلەکۆمە نێودەوڵەتی و هەرێمییەکەی ئۆکتۆبری ٢٠١٧ لە ریزی هێزی پێشەوا،لە گەڵ هێزکانی دیکەی پارتی ئازادیی کوردستان،لە بەرەی جەنگی پردێ دامەزرا.ماوەیەک پاش هێمن بوونەوەی دۆخی بەرەی پردێ،هەڤاڵ کاوە ئیلامی گوێزرایەوە بۆ کۆمیتەی پێوەندییەکانی پارتی ئازادیی کوردستان ؛بەڵام بەهۆی سەرهەڵدانی نەخۆشییەوە بۆ چارەسەر و پشوو لە دوو مانگ لەمەوبەرەوە نێردرایە ماڵەوە. لەو ماوەیەدا لە هێنان و بردن بۆ نەخۆشخانەو لە ژێرچاودێریی پزیشکییدا بوو. سەرەنجام پێشنیوەڕۆی رۆژی رابردوو لە ناوکۆڕی هاوسەرو منداڵەکانیدا،چاوەکانی بۆ هەمیشە لە سەر یەک دانا. هەردوێنێ تەرمی هەڤاڵ بەراتعەلی بە ئامادەبوونی ئەندامانی خێزانەکەی و وتەبێژیPAK و ژمارەیەک لە ئەندامانی فەرماندەیی سپای میللیی کوردستان بەخاک سپێردرا.\nیەکەمین رۆژی کۆڕی پرسەو سەرەخۆشیی هەڤاڵی کۆچکردوومان کاوە ئیلامیی، ئەمڕۆ لە ماڵی خۆی لە پاکشار بەڕێوە چوو. فەرماندەی گشتیی سپای میللیی کوردستان، ژمارەیەک لە ئەندامانی سەرکردایەتیPAK و فەرماندەیی و یەکەکانی تیپەکانی سپای میللیی کوردستان،بەشداریان کرد.\n28 سەرماوەزی 2721ک\n19 دیسامبری 2021ز


◄ ئەنجام: Found 80, page 1 of 8 Items per page: 🗐 1 🗐 5 🗐 10 🗐 25 🗐 50 🗐 100\n📕 17ی شوبات؛ لێکۆڵینەوەیەکی بەڵگەنامەیی - بەراوردکاریە پەڕتووکیانە\n📅 کاتوو تۆمارکەردەی Feb 16 2016 10:27AM\n👁 ئی بابەتە 10,668 جارێ وینیان\nمحەمەد رەئوف 2014 [ زیاتەر... 👁] 📕 ✖ 0 0 ✔ 99% ✍ هـ.ب. 16-2-2016 10:27:39\n📕 Brant، James.Notes of a Journey through a part of Kurdistan، in the Summer of 1838 in: Journal of the Royal Geographical Society 10 (1841) pp.341-432 پەڕتووکیانە\n📅 کاتوو تۆمارکەردەی Sep 5 2016 9:29PM\nThis travel report is the record of a three month [ زیاتەر... 👁] 📕 ✖ 0 0 ✔ 99% ✍ م.ب. 5-9-2016 21:29:14\n📕 I. KADIN ÖZGÜRLÜK KURULTAYI BELGELERİ پەڕتووکیانە\n📅 کاتوو تۆمارکەردەی Jan 23 2012 12:52PM\n👁 ئی بابەتە 7,225 جارێ وینیان\nÖzgür Kadın Hareketi [ زیاتەر... 👁] ✖ 📕 ✖ 0 0 ✔ 72% ✍ ر.س. 23-1-2012 12:52:08\n👁 ئی بابەتە 3,249 جارێ وینیان\n📕 KURDISTAN - BINGEHA ŞARISTANIYÊ پەڕتووکیانە\n📅 کاتوو تۆمارکەردەی Feb 12 2012 5:30PM\n👁 ئی بابەتە 3,751 جارێ وینیان\nBerhevkirin: Goran Candan [ زیاتەر... 👁] ✖ 📕 ✖ 0 0 ✔ 74% ✍ ر.س. 12-2-2012 17:30:14\n📕 Kürdistan Devriminin Yolu - Manifesto پەڕتووکیانە\n📅 کاتوو تۆمارکەردەی Jan 30 2013 4:44PM\n👁 ئی بابەتە 24,743 جارێ وینیان\nKürdistan Devriminin Yolu - Manifesto Yazar : Abd [ زیاتەر... 👁] 📕 ✖ 0 0 ✔ 99% ✍ ر.س. 30-1-2013 16:44:53\n📕 PJA GENİŞLETİLMİŞ MECLİS TOPLANTISI TARTIŞMALARI پەڕتووکیانە\n📅 کاتوو تۆمارکەردەی Jan 23 2012 12:45PM\nÖzgür Kadın Hareketi [ زیاتەر... 👁] 📕 ✖ 0 0 ✔ 92% ✍ ر.س. 23-1-2012 12:45:25\n📕 The Last Free River of Mesopotamia پەڕتووکیانە\n📅 کاتوو تۆمارکەردەی Aug 19 2016 3:01PM\n👁 ئی بابەتە 2,786 جارێ وینیان\nGreater Zab River by night - Bekhme، Iraqi Kurdist [ زیاتەر... 👁] 📕 ✖ 0 0 ✔ 99% ✍ م.ب. 19-8-2016 15:01:22\n📕 ئاڵبومی عەلیخان، والیی قاجار لە سابڵاغ (مەهاباد)، کۆتایی 1800 و سەرەتاکانی 1900 ی زایینی پەڕتووکیانە\n📅 کاتوو تۆمارکەردەی Jun 12 2020 2:45PM\n👁 ئی بابەتە 33,696 جارێ وینیان\nئەلبوومێکی زۆر ناوازەیە.. زۆرینەی وێنەکانی سەرباس [ زیاتەر... 👁] 📕 ✖ 0 0 ✔ 99% ✍ هـ.ب. 12-6-2020 14:45:26\n📕 أسماء سجناء ومعتقلي سجن نقرة السلمان للأعوام 1963 / 1968 پەڕتووکیانە\n📅 کاتوو تۆمارکەردەی Sep 10 2015 4:49PM\n👁 ئی بابەتە 7,560 جارێ وینیان\n... [ زیاتەر... 👁] ✖ 📕 ✖ 0 0 ✔ 84% ✍ هـ.ب. 10-9-2015 16:49:33


نرخی بەنزین لە شاری هەولێر دابەزی – wazho.net\nنرخی بەنزین لە شاری هەولێر دابەزی\nته‌مموز 18, 2021\t63363 جار خوێندراوەتەوە\nنرخی بەنزین لە شاری هەولێر نزیكەی 100 دینار دابەزی و نەبەز عەبدولحەمید قائیمقامی هەولێریش جەختلەوەدەكاتەوە حكومەت هەوڵی ئەوە دەدات نرخەكە زیاتر دابەزێنێت.\nنەبەز عەبدولحەمید رایگەیاندووە، نرخی بەنزین نزیكەی 100 دیناری عێراقی دابەزینی بەخۆیوە بینیوە و لە سەرووی 750 دینارەوە هاتووەتە خوارەوە بۆ 660 دینار، هۆكاری دابەزینەكەش كەمكردنەوەی باجە لەسەر بەنزینی هاوردەكراو.\nئەمەش دوای ئەوەدێت، پێشتر ئەندامانی لیژنەی سامانە سروشتیەكانی پەرلەمان ئەوەیان ئاشكرا كرد، وەزارەتی سامانە سروشتیەكان بڕیاریداوە رێوشوێن بۆ دابەزاندنی نرخی بەنزین بگرێتە بەر، یەكێك لەو رێوشوێنانەش كەمكردنەوەی باجە لەسەر بەنزینی هاوردەكراو كە یەكێك بوو لە هۆكارەكانی گرانبوونی بەنزین.\nلەماوەی رابردودا بەهۆی بەرزبوونەوەی نرخی نەوتی خاو لە جیهاندا و گرانبوونی سوتەمەنی لە بۆرسەی جیهاندا، هەروەها زیادكردنی باج لەسەر هاوردەكردن و نەبوونی پاڵپشتی لە بەرهەم لە پاڵاوتگە ناوخۆییەكانەوە نرخی بەنزین بەرزبوونەوەی بەرچاوی بەخۆیەوە بینی و ئەوەش شۆفێران و هاوڵاتیانی نیگەران كرد.\nPrevious رۆژنامەیەکی ئەمریکی: ئێران تا سێ ساڵی تر کڵاوەی ئەتۆمی لەسەر موشەکەکانی دادەنێت\nNext كارەبای هەرێم و عێراق بە توركیاوە دەبەسترێنەوە


بایكۆت بەردەوامە.. بەرهەمەكانی توركیا لەهەرێم باجی سیاسەتەكانی ئەردۆغان دەدەن\n26/10/2019 1142 جار خوێندراوه‌ته‌وه\nلەیەكێك لەگەڕەكە بەناوبانگەكانی هەولێر، جونەید موراد، كە خاوەنی ماركێتێكی گەورەیە بڕیاریداوە یەكەم كەس بێت بەتەواوەتی بایكۆتی كاڵا و شمەكی توركی بكات، بۆ ئەوەش دەستیكردووە بەبەتاڵكردنی فرۆشگا و كۆگاكانی لەهەموو ئەو شتانەی لەسەریان نووسراوە "دروستكراوە لە توركیا".\nكۆمەڵێك بازرگانی هەولێر بڕیاریانداوە بایكۆتی كاڵای توركیا بكەن و لەجێگای ئەوە كاڵا و شمەكی وڵاتانی عەرەبی و بیانی هاوردە بكەن، ئەوەش وەك هاودەنگییەك لەگەڵ ئەو هەڵوێستە جەماوەرییەی دژ بە دەستدرێژی و داگیركاری توركیا بۆ سەر رۆژئاوای كوردستان دروست بووە .\nئەو هەڵویستە ژمارەیەكی زۆر خاوەن دوكان و فرۆشگای هاوشێوەی لەشارە گەورەكانی تری هەرێمی كوردستانی گرتووەتەوە و لەسەر هەمان ئاراستە دەڕۆن .\nموراد دەڵێت: ئەو هەڵوێستەمان وەك وەڵامدانەوەیەكە بۆ ئەو هەڵمەتە بایكۆتەی چینێكی فراوانی خەڵكی كوردستان دەستیان پێكردووەو هەڵقوڵاوی هەستی نیشتمانی و مرۆییمانە.\nهەروەها دەڵێت: لەبەر ئەوە بڕیارماداوە بەشێوەیەكی یەكجارەكی و بۆ هەمیشە بایكۆتی هەموو كاڵا و شمەكێكی توركی بكەین، لەگەڵ ئەوەی ئەو هەنگاوە زیانی ماددی گەورەشمان پێدەگەیەنێت، بەڵام هەوڵ دەدەین بە ماركەی عەرەبی و بیانی قەرەبووی پێداویستییەكانی بازار بكەینەوە.\nئەوانەی پشتیوانی هەڵمەتی بایكۆتكردنی شتومەكی توركی دەكەن دەڵێن: ئەوە باشترین بژاردەیە بۆ سزادانی توركیا، لەكاتێكدا بژاردەی تر لەبەردەست نەبێت .\nهاوكات هاووڵاتی مەحموود محەمەد دەڵێت: بڕیاریداوە لەمەوداو چیتر هیچ كاڵایەكی توركی نەكڕێت.\nئەو دەشڵێت: لەبەر ئەوەی توركیا داهاتی ئەو كاڵایانە بۆ كڕینی چەك بەكاردەهێنێت و ئەو چەكەش بۆ شەڕكردن لەدژی برا كوردەكانمان لەرۆژئاوا و باكووری كوردستان بەكاردەهێنێت، لەبەر ئەوە بڕیاریداوە لەجیاتی كاڵای توركیا شمەكی عەرەبی و وڵاتانی تر بكڕێت.\nبەقسەی شارەزایانی ئابووری، فراوانبوونی ئەو هەڵمەتەی بایكۆتكردنی كاڵا و شمەكی توركی زیانی گەورە بە ئابووری توركیا دەگەیەنێت، كە ساڵانە قەبارەی ئاڵوگۆڕی بازرگانی لەگەڵ هەرێمی كوردستان لە ٨ ملیار دۆلار تێدەپەڕێت .\nلەڕوانگەی ئەوانەی پشتیوانی بایكۆتكردنی كاڵای توركی دەكەن، ئەو هەڵمەتە بچووكترین حاڵەتی هاوسۆزییە لەگەڵ ئەو كارەسات و ماڵوێرانییەی لە رۆژئاوای كوردستان لەسەر دەستی توركیا بەسەریان دێت، جگە لەوەی گوشارێكی ئابووریشە بۆسەر ئەنقەرە.


پیرە: هەوڵدانی ئۆپەراسیۆنەکەی تورکیا دژی پەکەکە بێ ئاگاداریی دەزگاکانی هەرێم بوو – کوردی – RojNews.News\nپیرە: هەوڵدانی ئۆپەراسیۆنەکەی تورکیا دژی پەکەکە بێ ئاگاداریی دەزگاکانی هەرێم بوو\n02/03/2020 - 6:51:24 pm\nسێشەممە, 29 أغس 2017 – 10:32\nسەعدی ئەحمەد پیرە، وتەبێژی مەکتەبی سیاسی یەکێتی نیشتیمانی کوردستان ڕایدەگەیەنیت، کە گرژییەکانی نێوان تورکیا و یەکێتی بۆ هەوڵدانی تورکیا بۆ ئۆپەراسیۆنێکی لەبێخەوە مرداربووی دەزگاکانی هەواڵگریی تورکیا دژ بە پەکەکە دەگەڕێتەوە، کە بەبێ ئاگاداریی دام و دەزگاکانی هەرێمی کوردستان بووە.\nکەمێک پێش ئێستا، سەعدی ئەحمەد پیرە، وتەبێژی مەکتەبی سیاسی یەکێتی نیشتیمانی کوردستان ڕوونکردنەوەیەکی بڵاوکردەوە.\nلە روونکردنەوەکەدا هاتووە:”له‌چه‌ند رۆژی رابردوودا په‌یوه‌ندیی نێوان کۆماری تورکیا و یه‌کێتیی نیشتمانیی کوردستان، گرژی به‌خۆوه بینی، هۆی ئه‌م گرژییه ده‌گه‌ڕێته‌وه بۆ هه‌وڵدانی دام و ده‌زگاکانی هه‌واڵگریی تورکیا بۆ ئۆپه‌راسیۆنێک له سنووری سلێمانی به‌بێ ئاگاداری دام و ده‌زگاکانی هه‌رێمی کوردستان له‌دژی په‌که‌که”.\nهەروەها، هاتووە:”له‌ئه‌نجامدا ئه‌م ئۆپه‌راسیۆنه هه‌ر له بێخه‌وه مردار بووه‌وه، ئه‌وانه‌ی که به‌مکاره هه‌ستان له‌لایه‌ن ئاژانسێکی سه‌ر به په‌که‌که‌وه، به نابووتی به‌ره‌وڕووبوونه‌وه، دیاره له ئه‌نجامی ئه‌وه‌دا تورکیا ئۆقره‌ی دیپلۆماسی نه‌گرت و وایکرد که یه‌کێتیی نیشتمانی فاتوره‌ی ئۆپه‌راسیۆنه سه‌رنه‌که‌وتووه‌که‌ی هه‌واڵگریی تورکیا بدات، ئه‌ویش به‌وه کۆتایی پێهات که به‌هرۆز گه‌ڵاڵی نوێنه‌ری یه‌کێتیی نیشتمانی له ئه‌نقه‌ره وه‌ده‌ربنێن”.\nپیرە، جه‌ختیکردووه‌ته‌وه: پێمان وایه وه‌ده‌رنانی به‌هرۆز گوزارشتی هه‌ڵوێستی تورکیایه له‌به‌رامبه‌ر سیاسه‌ته کوردستانییه‌کانی یه‌کێتیی نیشتمانیی کوردستان، له‌وباره‌یه‌وه ئێمه له‌دانیشتنێکدا له‌گه‌ڵ مه‌ولود چاوش ئۆغڵو، وه‌زیری ده‌ره‌وه‌ی ئه‌و وڵاته باسی ئه‌وه‌مان کرد باشتره ئه‌مجۆره کێشانه به هێمنی نه‌ک به ته‌شه‌نوج چاره‌سه‌ر بکرێن، چونکه ئێمه دوای چاره‌سه‌ری ئه‌م کێشانه‌ش هه‌ر به جیران ده‌مێنینه‌وه.\nوته‌بێژی مه‌کته‌بی سیاسی، ڕاشیگەیاندووە: ئه‌مه کارێکی دروست نییه له‌ڕووی نه‌زاکه‌تی دیپلۆماسی که وڵاتێکی تر با دراوسێش بێت، با په‌یوه‌ندیشمان باش، یان گریمان خراپ بێت، سه‌روه‌ریی هه‌رێمی کوردستان بریندار بکات‌و له‌وێوه هه‌وڵی له‌وجۆره بدات، جا به‌تایبه‌ت ئه‌و کاره‌ش دژی هێزێکی کوردستانی بێت که ئێمه پێمان وایه ئه‌مه به زه‌ره‌ری هه‌موو تورکیایه.\nسەعدی پیرە، لە ڕوونکردنەوەکەیدا، ئاماژەی لێدوانەکەی دیار غەریب، ئه‌ندامی کۆنسه‌ی به‌ڕێوه‌به‌ری که‌جه‌که، کردووە، که له‌ڕۆژی 28-8-2017، https://www.rojnews.org/haber/19084/.html”>له ئاژانسی ڕۆژنیوز بڵاوبووە و بە دژە لێدوان ناویدەبات.\nپیرە، دەڵێت:”پێویسته که‌جه‌که ئه‌م قسه نا مته‌وازنانه‌ی که دیار غه‌ریب به‌رامبه‌ر یه‌کێتی کردوونی ره‌تبکاته‌وه”.\nئاماژەی بۆ ئەوەش کردووە”یه‌کێتیی نیشتمانی ئه‌وه نه‌ک ساڵی یه‌که‌م‌و دووه‌م و سێیه‌مه، به‌ڵکو ئه‌وه ده‌یان ساڵه باجی سیاسه‌تی کوردستانیی خۆی له‌پێناوی کورددا ده‌دات”.\nپیرە، دەشڵێت:”ده‌مانه‌وێت که‌جه‌که ئه‌وه روونبکاته‌وه ئایا ئه‌م قسانه‌ی دیار غه‌ریب ده‌یکات، ره‌ئی که‌جه‌که‌یه، یان ئایا به جائیزی ده‌زانێت که ئۆپه‌راسیۆنێکی نابه‌رامبه‌رو به‌شێوه‌یه‌کی نادروست کرا، ئێمه جه‌نگێکی له‌سه‌ر به‌رپا بکه‌ین که داهاتووی هه‌رێمی کوردستان له‌و کات و ساته ناسکه‌دا که دۆسێیه‌کی نه‌ته‌وه‌یی گه‌وره‌مان له‌پێشه، بخه‌ینه مه‌ترسییه‌وه”.\n“دەكرێت خۆبەڕێوەبەریی دیموكراتی شەنگال بكرێتە نمونە”\nهاوسەرۆکی کەجەکە: باشوری کوردستان لەلایەن بنەماڵەی بارزانییەوە بەڕێوەدەبرێت


پەیامی باڵندە بۆ ڕۆژی جیهانیی شیعر – ٢٠٢٠ » Balinde Poetry\nپەیامی باڵندە بۆ ڕۆژی جیهانیی شیعر – ٢٠٢٠\nپەیامی باڵندە بۆ ڕۆژی جیهانیی شیعر/٢٠٢٠\nئەمساڵ بوو گوستاڤسۆن نووسیویەتی\nپەیامی باڵندە بۆ ڕۆژی جیهانیی شیعر (٢١ـی مانگی ٣ـی هەموو ساڵێک)، پەیامێکە هەر ساڵێک و لە لایەن شاعیرێکی جیهانەوە دەنووسرێت. شاعیرەکە لە لایەن (ناوەندی باڵندە)وە بۆ نووسینی پەیامەکە دەستنیشان دەکرێت. ئەم پەیامە بایەخ بە ڕۆڵ و گرنگیی شیعر لە جیهانی ئێستادا دەدات، جیهانێک کە تێیدا بەردەوام ئاشتی و پێکەوەژیان لە پاشەکشەدان و شەڕ و توندوتیژی و نادادپەروەری ڕۆژ لە دوای ڕۆژ پەرە دەستێنن. ئایا شیعر دەتوانێت لە جیهانێکی ئاوادا چی بکات؟ هەروەها بایەخی شیعر لە ژیانی شەخسیی شاعیردا و تێڕوانینی ئەو شاعیرە بۆ دنیای شیعر. پەیامی باڵندە بۆ ڕۆژی جیهانیی شیعر، دەیەوێت سەرنجەکان لەسەر شیعر چڕتر بکاتەوە و پێمان بڵێت شیعر چییە و چی پێ دەکرێت. ناوەندی باڵندە، بۆ ساڵی ٢٠٢٠، شاعیری سوێدی، بوو گوستاڤسۆنی بۆ نووسینی ئەم پەیامە هەڵبژاردووە. ئەو لە ساڵی ١٩٤٦ لە دایک بووە. شاعیر و وەرگێڕ و لێکۆڵەرێکی ناوداری سویدە. سۆفیئاسا شیعر دەنووسێت و هەوڵ دەدات هەر لەو چوارچێوەیەشدا ڕوانینەکانی بخاتە ڕوو. (لێخۆشبوون، ١٩٩٣)، (لە سەردەمی فریشتەکاندا، ١٩٩٤)، (کڵاوکوڕەکە لە تەنیاییدا دەفڕێت، ٢٠١٤) ناوی هێندێک لە کتێبەکانی ئەون.\nوەرگێڕانی لە سوێدییەوە: فەرهاد شاکەلی\nمن بۆ دەنووسم؟ ئەمە پرسیارێکە کە هەموو شاعیرێک دەبێ لە خۆی بکات، چ زوو چ درەنگ. لە کۆمەڵگەی ئاوەزکارانە و تەکنۆلۆگیای ئێمەدا داوا دەکرێت شیعر هۆی مافی هەبوونی خۆی دیاری بکات. شیعر بۆچی پێویستە؟ من بۆ دەنووسم؟ بە چ مەبەستێک؟\nمن بۆیە دەنووسم چونکە شتێکم ناتەواوە. پێویستیی شیعر لەناو ئەو ئەزموونەدا دادەمەزرێت کە لە جیهاندا شتێک ناتەواوە. گەنجینەی شاردراوە لە بیر چووەتەوە یانیش گەنجینەیەک هەر نییە. لەوەیە هەستێکی نۆیرۆتیک [neurotic] بێت، بەڵام من پێم وایە هەموو شاعیرێک ئەو هەستکردنەی لایە کە واقیع تەختانییە و یەک دووریی هەیە. شتێکی گەوهەری و گرنگ ناتەواوە. ئەمە هەستی پیاوی سۆفی و ئەهلی ڕازیشە.\nیەک لا، یەک دووری هەیە کە لە واقیعدا نییە و ناتەواوە و مرۆڤ دەتوانێت ناوی بنێت ڕۆحانی یا مێتافیزیک. سۆفی (ڕازدار) بۆ ئەم ئامادەبوونە دەگەڕێت و شاعیریش هەر وا دەکات. تەسەووف (ڕازداری) و شیعر هەر یەک ئامانجیان هەیە، ئەگەرچی مێتۆدەکانیان لە یەکدی جیاوازن. تێکۆشان بۆ ئەوەی بە کۆمەکی زمان ئەوە دەرببڕدرێت کە ڕێگە نادات دەرببڕدرێت ئەو لایەنە هاوبەشەیە کە تەسەووف (ڕازداری) و شیعر لە پێش هەموو شتێکدا هەیانە.\nمن بۆیە دەنووسم تا بە شێوەیەک لە ڕاستییەکەی دیکە بکۆڵمەوە، لە ناوەڕاستی واقیعی ڕۆژانەماندا. لە کۆمەڵگەیەکی سێکولێر(عەلمانی)ـی وەک کۆمەڵگەی سوێدیدا ئەمە پرۆژەیەکە، گوێگرێکی یەکجار کەمی هەیە. بەڵام لە ڕۆژهەڵاتی ناوەڕاستدا تەواو ئاسایی و سروشتییە باسی لایەنی ڕۆحانیی هەبوون بکرێت. لەوێ ئامادەگی و پێشوازی بۆ شیعرێک بیەوێ سەرلەنوێ ڕاستییەکەی دیکە بدۆزێتەوە، فراوانە. ئەوە ڕاستییەکە دەبێ هەمیشە سەرلەنوێ بدۆزرێتەوە، چونکە بەردەوام دادەهێنرێت و دروست دەبێت.\nتۆماس ترانستروێمەر [Tomas Tranströmer] لە سەرەتای ١٩٧٠کاندا لە نامەیەکدا بۆ ڕۆبێرت بڵای [Robert Bly] نووسیبووی کە لە سوێد باسکردنی دین و ژیانی ڕۆحانی تابووە. ئەمە ئەمڕۆکەیش هەر وەهایە، ئەگەرچی خەڵک دەستیان پێ کردووە باسی گەڕانەوەی دین و ئایین بکەن. لەوانەیە ئێمەی سوێدی هێندەیش سێکولێر نەبین وەک خۆمان وا دەزانین. هەموومان، بە پێچەوانەی جیهانبینیی ئاوەزکارانەمانەوە، تاسەی ئەوە دەکەین لەگەڵ ژیانی ڕۆحانیدا ئاشنا ببین. ترانستروێمەر هەموو شاعیری و نووسەریی خۆی بۆ ئەم تاسەیە تەرخان کردووە. ترانستروێمەر نووسەرێکە، بۆ ژیانی ئەدەبیی من، کارکرد و گرنگییەکی زۆری هەبوو.\nسەرەتای شاعیرێتیم بڕێک درەنگ، ساڵی ١٩٩٣، کە ئەودەم تەمەنم گەیشتبووە ٤٧ ساڵ، دەستی پێ کرد. هۆیەکەیشی ئەوە بوو کە خوێندنی دۆکتۆرا لە بواری زانستی ئەدەبدا بەشی زۆری کات و وزەمی داگیر کردبوو. بەڵام ڕاستییەکەی هۆیەکیشی ئەوە بوو کە من وەک نووسەر درەنگێ پێگەیشتم.\nئێستاکە کار لە پرۆژەیەکی شیعریدا دەکەم، وای نەخشە بۆ کێشراوە بە پێنج بەرگ، پێنج کتێب، بڵاو بکرێتەوە و ناونیشانی هاوبەشیان دەبێتە (کارمینا ئێسۆتێریکا: گۆرانیی زوهد). مەبەست لەم کارە ئەوەیە لە نەریتەکانی غەیب و ڕازداری (تەسەووف) لە فەرهەنگە جیاوازەکاندا بکۆڵرێتەوە و ئەوە تاقی بکرێتەوە تا چ ڕادەیەک ڕەوا و دروستن بۆ مرۆڤی ئەمڕۆ. نیاز وایە بەرگی چوارەم لە بەهاری ٢٠٢٠دا بڵاو ببێتەوە بە ناونیشانی (هەرگیز ڕازێکی پیرۆز). لەوێدا بەهرە لە ئەفسانەی (ئۆیرودیکێ) [Eurydike] و هەروەهایش داستانی فینی (کالێڤالا) [Kalevala] وەردەگرم.\nبنه‌مای شێوه‌کیی ”ئاواز (پرده‌کانی ماڵاوایی)” له چه‌ند چوارینێک پێک هاتووه که له شێوه‌ی باڵاددان. ده‌مویست شیعره خه‌مبارانه‌که‌م شێوه‌یه‌کی نه‌ریتانه‌ی هه‌بێت، هاوکاتیش ئازادانه له‌گه‌ڵ شێوه‌دا کارم کرد، بۆ نموونه ڕێگه‌م داوه وشه‌کانی ڕسته‌یه‌ک دابه‌ش ببن به‌سه‌ر بڕگه‌کاندا [پێم وایه له شیعری عه‌ره‌بیدا به‌مه ده‌گوترێ: ته‌دویر. سه‌رنجی وه‌رگێڕ] یا به‌وه‌ی درێژیی بڕگه‌کان جۆراوجۆر بن. ئه‌م ته‌کنیکانه تا ڕاده‌یه‌ک له شیعری مۆدێرنی ئه‌ورۆپای ڕۆژاوادا ئاسایین. شیعری ئازاد له ڕۆژاوا پێویستی به‌وه‌یه بهێنرێته یه‌ک (کرژ یا خه‌ست/پەیت بکرێته‌وه) و زیاتر مۆسیقادار بکرێت به‌وه‌ی به‌شێک له شیعری کێشدار وه‌ربگیردرێت. داهاتووی شیعر وه‌ک شێوه‌یه‌کی هونه‌ر به‌و ئاقاره‌دا ده‌ڕوات. به‌کارهێنانی شێوه‌ی لێنانی خواردن له شیعرێکدا هێنده‌یش نائاسایی نییه. له دنیای شیعردا هه‌موو شتێک ئاسایییه! چه‌مکی مۆسیقای ”فایه‌رلیش میستێریۆسۆ” (ئاگراوی/ژیار و ڕازدار) ناوێکه ئاوازدانه‌ری نه‌مساوی ئانتۆن بروکنه‌ر [Anton Bruckner] له ڕسته‌یه‌کی ناوه له سیمفۆنیای نۆیه‌می خۆیدا. ئه‌و کاتانه‌ی خه‌ریکی نووسینی شیعری ”ئاواز (پرده‌کانی ماڵاوایی)” بووم زۆرجار گوێم لێ ده‌گرت.\nڕاستییەکەی ئەوەیە من گەلێ تارماییم هەن کە شان بە شانم ڕێ دەکەن. لە شیعرەکانمدا زۆر شت تارماییئاسا دەجووڵێنەوە. مردنی باوکودایکم لە ماوەی یەک مانگدا، ساڵانی سەختی منداڵیم، جارێک تەڵاقدان، نەخۆشیی بەردەوامی دڵتەنگیی هاوسەرەکەم، کەشی دژەڕووناکبیرانەی فەرهەنگی لە سوێد و نابەختەوەریی گشتی لە هەبووندا پاشخانی نووسینی منن. ژیانهەستێکی گنۆستی (زانستی ڕازدارانە) شیعری منی ڕەنگدار کردووە: کە واقیع بە شێوەیەکی تارماییئاسا ناڕاستە.\nفەرهەنگی ڕۆژهەڵاتی هەر زوو هاتە نێو ژیانمەوە لە ڕێگەی خوێندنەوەی دیوانە سێبەرگییەکەی گوننار ئێکەلوێفەوە [Gunnar Ekelöf]، لە کۆتایی ١٩٦٠ەکاندا. لە سایەی ئەزموونی بەهێزی ئەو خوێندنەوەیەدا بوو کە دەستم کرد بە نووسینی شیعر. ساڵی ١٩٧٥ هەندێ لە شیعرەکانم لە ئانتۆڵۆگییەکی نۆبه‌ره‌دا بڵاو کرانه‌وه. دواتر شەیدای شیعری ڕوومی، حافز و حەللاج بووم. لە ١٩٩٠ـەکاندا، لە سەفەرێکدا بۆ تورکیا، چوارینەکانی عومەر خەییامم وەک کتێبی خوێندنەوە لەگەڵ خۆم بردبوو. گەشتەکەم بوو بە دوو گەشت، لەناو فەرهەنگی ئیسلامی و ئەنتیکدا، هەروەهایش لەناو گەردوونی جەبریی خەییامدا.\nکاتێک دیوانی (قەسیدەیەک لەبارەی ئەو سێ دەروازیەوە)م دەنووسی، کە ساڵی ٢٠٠٦ بڵاو کرایەوە، بەهرەم لە شاعیرانی فارس و عەرەبی وەک ئیبن عەرەبی، نیففەری، ئیبن فاریز، ڕوومی، مەعەڕڕی و بێگومان هەروەهایش عومەر خەییام وەرگرت. وا هەست دەکەم شیعری ڕۆژهەڵاتی بەناو خوێنمدا هاتوچۆ دەکات. ئەو شیعرە ماڵی ڕۆحیی منە. بۆ پرۆژەشیعری کارمینا ئێسۆتێریکا بیرم لەوە کردووەتەوە سەر لە وڵاتانی ڕۆژهەڵاتی ناوەڕاست بدەم، بۆ باشتر ناسینی مێژووی ڕۆحی و فه‌رهه‌نگیی ناوچه‌که له زێد و له جێگه‌ی خۆیدا. من بە تایبەت حەزم لە زەردەشتیزم و نەریتی شیعایەتییە، بەڵام هەروەهایش فەرهەنگ و ئەدەبی کوردی. یەکەم جار کە پێوەندیم لەگەڵ شیعری کوردیدا پەیدا کرد، لە ڕێگەی دیوانی (فرمێسک و هونەر)ـەوە بوو، ساڵی ١٩٨٦، کە لارش بێکستروێم [Lars Bäckström]، فەرهاد شاکەلی و بەختیار ئەمین تەرجەمەی سوێدییان کردبوو. ئەوە ئەزموونێکی گەورەی خوێندنەوە بوو.\nسیاسەت یەکێکە لەو سێ گەورە بابەتەی کە هەوڵ دەدەم لە نووسینەکانمدا باسیان بکەم. دووەکەی دیکە مێژوو و هەبوونی مرۆڤن. ئەوانە سێ دەزووی سووری ناو نووسەرایەتیی منن. سیاسەت هەبوونئامێزە و هەبوونیش هەم سیاسییە و هەم مێژوویی. ئەفسانەیش نەخشێکی گرنگی لە شیعری مندا هەیە. هەموو ئەمانە بەو ئامانجەی کە ناوی ڕاستییەکەی دیکە بهێنرێت و ئاشکرا بکرێت.\nسیمای سیاسی و مێژوویی زیاتر لە سێیینەکەمدا لەبارەی سێ کەسی مێژووییەوە دەردەبڕدرێن: مامۆستای بەردنووس ئوێپیر [Öpir]، سەرکردەی کۆمونیستی ئیتالیایی گرامشی [Antonio Gramsci] و ژنە قارەمانی ڕۆژاوا کالامیتی جەین [Calamity Jane]. لە شیعری دیکەمدا لایەنی ڕۆحانی زاڵە. لە سەرەتاوە بە هۆی بیرکردنەوە و ڕامانەوە لە سروشت، دواتریش بە شێوەی شیعرێکی ئاشکرای هەبوونئامێز و ئێسۆتێریک.\nشیعرەکانم زۆرجار ئیلهام لە سەفەرکردنەوە وەردەگرن. سەرچاوەی دیکەی ئیلهام سروشت، هونەر، کۆمەڵگە و مێژووە. ڕاستییەکەی هەر شتێک دەتوانێت ببێتە هۆی لەدایکبوونی شیعرێک. بابەت بە دەوری ئەو چارەنووسەدا دەسووڕێتەوە کە تۆ مرۆڤ بیت لەم سەردەمە پڕ لە شێواوی و ئاشووبەماندا. گەلێ هەوری ڕەش لە ئاسماندا کۆ دەبنەوە، کە بیر لە ناکۆکییەکانی ئەم جیهانە و قەیرانی ژینگە بکەینەوە. شیعر شایەت (شاهید، گەواهـ)ێکە لەسەر جیهانی ڕاستینی ئێمە، هاوکاتیش گەواهی لەسەر جیهانێکی دیکە دەدات کە دەکرێ هەبێت. ژیانی ڕاستین و ئەو ژیانەی دەکرێ هەبێت هەمیشە لە پێوەندییەکی دیالەکتیکیدا دادەنرێن. ئەوەیش بیری بنەڕەتیی هەموو بیرکردنەوەیەکی دینی، فەلسەفی و سیاسییە.\nئەو شیعرەی ئەمڕۆ دەینووسم بە دوای نەغمەیەکی ڕوون و سادەدا دەگەڕێت، بۆ نموونە لەو پارچەیەدا کە بۆ نەوە دووساڵانەکەمم نووسیوە. ئەوە لە کتێبێکی داهاتوودا بڵاو دەبێتەوە. بۆ ئەو منداڵە بچکۆلەیە ڕاستیی دووەم بە شێوەی فیزیکی و هەستەوەرانەیش ئامادەیە و هەیە، هەر وەک ڕاستیی یەکەم. نەوەکەم کۆمەکم دەکات لەمە ئاگادار بم. ببیتە منداڵی زمانێکی تازە و جیهانێکی تازە. ئێستا ئیتر لە هەستەکانی ناڕەزایی و تەنگەبەری لە هەبووندا، لەعنەتەکەی ژیانم، ڕزگار دەبم، ڕەنگە ئەمە ئەوە بگەیێنێت کە ئیتر واز لە نووسین بهێنم.\nشیعر پرۆژەیەکی ئازادییە. ئازادی دەبێ هەمیشە سەرلەنوێ بگیردرێتەوە، داگیر بکرێتەوە. لەبەر ئەوەیە دەنووسم.


مارس 2022 – Salahaddin University-Erbil (SUE)\nSalahaddin University-Erbil (SUE) > News > 2022 > مارس\nبەڕێز پ.ی.د. عاطف عەبدوڵڵا فەرهادی ڕاگری كۆلێژی زمان، پێشوازی لەبەرپرسی ڕێكخراوی دادی ئەڵمانی لەعیڕاق و ئوردن كرد.\nئەمڕۆ چوارشەممە ڕێكەوتی ٢٠٢٢/٣/٣٠ بەڕێز پ.ی.د. عاطف عەبدوڵڵا فەرهادی ڕاگری كۆلێژی زمان ، بەئامادەبوونی بەڕێزان پ.ی.د. لەنجە عەبدولڕەزاق سەرۆكی بەشی زمانی ئەڵمانی و مامۆستایانی بەشی ناوبراو پێشوازی لە بەڕێز بنیامین شمایلینگ بەرپرسی ڕێكخراوی دادی ئەڵمانی لەعیڕاق و ئوردن كرد.سەرەتا بەڕێزیان بەخێر هاتنی بەڕێز شمالینگ كردو سوپاسی ئەو هاوكارییە بەردەوامانەی ڕێكخراوی ناوبراو كرد لەسەرەتای كردنەوەیدا تاوەكو […]\nئەمڕۆی کۆلێژی زمان لە یادی شەهیدانی کیمیابارانکردنی هەڵەبجەدا۰\nئەمرۆ كۆلێژی زمان ساتيك به بي ده نگي بؤ يادي كيمياباراني هه له بجه وه ستاين.\nبەبۆنەی ڕۆژی جلك و بەرگی كوردی بەڕێز لاوەند دزەیی بەرپرسی ناوچەی ئاسۆ و بەڕێز پ.ی.د. عاطف فەرهادی ڕاگری كۆلێژی زمان پێشنگایەكی وێنەكێشانیان لەگۆڕەپانی كۆلێژدا كردەوە.\nئەمڕۆ پێنج شەممە ڕێككەوتی ٢٠٢٢/٣/١٠ بەبۆنەی ڕۆژی جلك و بەرگی كوردی بەڕێز لاوەند دزەیی بەرپرسی ناوچەی ئاسۆ و بەڕێز پ.ی.د. عاطف فەرهادی ڕاگری كۆلێژی زمان ؛ بەئامادەبوونی بەڕێزان م. تەڵعەت تاهیر یاریدەدەری ڕاگر و سەرۆكی بەشەكانی كۆلێژی زمان ، پێشنگایەكی وێنەكێشانیان لەگۆڕەپانی كۆلێژدا كردەوە كە وێنەکان لەلایەن قوتابیانی كۆلێژ كێشرابوون، هەروەها سوپاس و پێزانینی بەڕێز […]\nله ڕۆژی جیهانی ئافره‌تان به‌ڕێز ڕاگری كۆلێژى زمان (پ.ی.د.عاطف عه‌بدوڵڵا فه‌رهادی) پیرۆزبایی لە مامۆستا و فەرمانبەر و قوتابیانی ئافرەت كردو سوپاس و پێزانینی پێشكەش بە مامۆستایانی ئافرەت كرد\nئەمڕۆ سێشەممە ڕێکەوتی ۲۰۲۲/۳/۸ به بۆنه‌ی (8) ئازار ،  ڕۆژی جیهانی ئافره‌تان، به‌ڕێز ڕاگری كۆلێژ (پ.ی.د.عاطف عه‌بدوڵڵا فه‌رهادی) بەئامادەبوونی بەڕێز یاریدەدەری ڕاگر م. تەڵعەت تاهیر و بەڕێز بەرپرسی خۆیەتی مەریوان محمد زیاد سەردانی هۆڵەكانی خوێندن و سەرۆكایەتی بەشەكانی كرد ٫ پیرۆزبایی لە مامۆستا و فەرمانبەر و قوتابیانی ئافرەت كردو سوپاس و پێزانینی پێشكەش بە […]\nبەڕێز پ.ی.د. عاطف عبداللە فەرهادی ڕاگری کۆلێژی زمان خولی (شەتڕەنج) ی بۆ قوتابیانی كۆلێژی زمان كردەوە\nڕۆژی یەک شەممەی ڕێککەوتی ۲۰۲۲/۳/٦ بەڕێز پ.ی.د. عاطف عبداللە فەرهادی ڕاگری کۆلێژی زمان، بەبۆنەی یادەكانی ئازار ونەورۆز خولی (شەتڕەنج) ی بۆ قوتابیانی كۆلێژی زمان كردەوەكە لەلایەن یەكەی وەزشی كۆلێژ ڕێكخرابوو.\nڕاگری كۆلێژی زمان خولی فێربوونی زمانی چینی بۆ قوتابیانی كۆلێژی زمان كردەوە\nئەمڕۆ دووشەممە ڕێكەوتی ٢٠٢٢/٣/٧ بەڕێزپ.ی.د. عاطف فەرهادی ڕاگری كۆلێژی زمان خولی فێربوونی زمانی چینی بۆ قوتابیانی كۆلێژی زمان كردەوە،كە لەلایەن سەرۆكایەتی بەشی زمان چینییەوە ڕێكخراوە.جێی ئاماژەیە خولەكە بەخۆڕاییە و ماوەی دوومانگ دەخایەنێت و وانەكان لەلایەن مامۆستایانی بەڕەگەز چینی دەگوترێتەوە. دەستخۆشی لەمامۆستایانی بەڕێز و بەڕێزان د. بارزان سەرۆكی بەشی ناوبراو و م.ی. شاهۆ بڕیاردەری بەش دەكەین […]\nTotal views : 212479


ئازاد حەمە مانیفێستێک دژی گه‌نده‌ڵی دەنووسێت – Denegkan\nbyئه‌رده‌لان عه‌بدوڵڵا\tJune 18, 2013\tئەدەب\nماوه‌ی چه‌ند ساڵێکه له‌ناو کۆمه‌ڵگه‌ی کوردیدا ووشه‌یه‌ک زۆر باوه” گه‌نده‌ڵی”. دیاره ئه‌م ووشه‌یه هه‌رچه‌نده گوزارشت له مانایه‌کی خراپ و کارێکی نا یاسایی ده‌کات، به‌ڵام له‌ناو میدیاکاندا زۆرجار باسی لێوه‌ده‌کرێت. دیاره ڕاسته زۆرکه‌س قسه‌یان له‌باره‌ی گه‌نده‌ڵییه‌وه کردووه، لێ هیچ کامیان نه‌هاتوون ئه‌م ده‌سته‌واژه‌یه به قووڵی لێکبده‌نه‌وه‌و له کاریگه‌رییه ده‌روونی و فکریی و سیاسی و ئابووریه‌کانی بدوێن. کتێبی ( مانیفێستی دژه گه‌نده‌ڵی ) له نووسینی دکتۆر ئازاد حه‌مه‌یە، به یه‌کێک له‌و هه‌وڵه جوانانه داده‌نرێت ، که‌له‌بواری ئه‌م ده‌سته‌واژه‌یه‌وه نوسرابێت.\nئازاد حه‌مه هه‌وڵیداوه له کۆمه‌ڵێک ده‌رگاوه خوێنه‌ر بخاته ناو کتێبه‌که‌یه‌وه، له‌هه‌مانکاتیشدا به حوکمی ئه‌و پاشخانه فه‌له‌سفیه‌ی نووسه‌ر، یارمه‌تی زۆریداوه بۆ ئه‌وه‌ی له ڕووی فه‌لسه‌فییه‌وه، قسه له‌باره‌ی گه‌نده‌ڵی بکات .\nنووسه‌ر ده‌ڵێی : ( گه‌نده‌ڵی له‌م ساڵانه‌ی دواییدا بووه به بوارێکی به‌پیت بۆ توێژه‌ره‌وه‌کانی بواری زانسته کۆمه‌ڵایه‌تییه‌کان ، ئه‌مه‌ش به زۆری له‌به‌رئه‌وه‌ی باسکردن له‌سه‌ر گه‌نده‌ڵی باسکردنه له‌سه‌ر هه‌نووکه‌ییترین شتی کۆمه‌ڵگه‌ی گه‌نده‌ڵ .ل23)\nپاشتر نووسه‌ر ده‌چێته سه‌ر هۆکاره سه‌ره‌کییه‌کانی گه‌نده‌ڵی و هه‌وڵیداوه له ئه‌زموونی وڵاتانه‌وه سوود وه‌ربگرێت :\n( ئه‌و کۆمه‌ڵگه‌یانه دووچاری هەڵوەشاندنەوەی سیاسی و ئایدۆلۆژی دەبن بۆ نموونە “وڵاتانی بلۆکی سۆسیالیستی و یەکێتی سۆڤێتی جاران، یان کۆمەڵگەی عێراق دوای ئاوابوونی بەعسیزم “، ئەمانە زەمینەی ئەوەیان تێدایە کە بە قۆناغی بە گەندەڵبوونی سیاسی و ئابووری و رۆشنبیریدا بڕۆن . یان ئەو وڵاتانەی دوچاری کودەتای سەربازی یان داڕمانی ئابووری دەبن ، زۆر ئاساییە بۆ ماوەیەک بە دەردی گەندەڵییەوە بتلێنەوە . ل 23)\nپاشان نووسەر دێتە سەر کوردستان و هۆکارەکانی گەندەڵی ئاشکرا دەکات، ئەویش لە ڕێگای شرۆڤەیەکی فکری قووڵەوە.\n( ئەو دەمەی کورد لە ژێر جەوری زۆرداریدا دەیناڵاند، تەنیا دەستەبژێرێک کاری بەرخودانی ئەنجام دەدا و زۆرینەش پشتگیری لەم دەستەبژێرییە دەکرد، بەڵام ئەمە مانای ئەوە نییە ئەوەی ڕۆژێک لە ڕۆژان تەقەی کردووە یان گیراوە یان نووسیویەتی، بۆ هەموو کات سامانی نەتەوە بەئارەزووی خۆی بەکاربەرێت.ل32)\nپاشان نووسەر دێتە سەر باسی ئەو دەسەڵاتەی کە پێشتر و ئێستا، تاکی کورد دەچەوسێننەوە : ( ئەوەی یەکەم” واتە ئەوانەی کورد کوژ بوون” یەکسەر لەناویان دەبردی، بەڵام ئەوەی دووەم ” ئەمانەی گەندەڵن یان ڕەوایی بە گەندەڵکردنی ئابووری و سیاسی و ڕۆشنبیری نەتەوە دەدەن” بێ خۆشی و بێکاری و بێ داهاتوو بێ ئابوریت دەهێڵنەوە. ئەوەی یەکەم یەکسەر هەبوونتی دەسڕییەوە، بەڵام ئەوی تر ، لەئایندەی دوورتر دەستکاری هەبوونت دەکا.)\nنووسەر پێی وایە گەندەڵی هێندە کاریگەرە تەنانەت دەتوانێت ، بوونی تاکی مرۆڤ لەناوبەرێت. بگرە پێی وایە کە تاکی کورد ، ووردە ووردە بەرەو نەمانی کەینوونەی خۆی هەنگاو دەنێت، ئەویش بەهۆی ئەو گەندەڵییە زۆرەی کە کۆمەڵگەی کوردی گرتۆتەوە.\n( هەبوونی تاک لەم جۆرە کۆمەڵگەیانەدا، کە کوردستان نموونەیەکی بەرچاوە لەسەر ئەوەی دەیڵێین، لە نێوان بوون و نەبوونایە. چونکە تاک لە کۆمەڵگەی گەندەڵدا بەمانا هاوچەرخەکەی واتای تاک بوونی نییە یان ، تەنانەت تاک گەر هەشبێت تاکێکی بە سیاسیی کراوەو دەروونی ئەم تاکە پشتگوێخراوە، لەبەرئەوەی خودی سیاسەتیش لەم جۆرە کۆمەڵگەیە لەسەر جوین و ڕەوانبێژی و یاریکردن بە ووشە دەژی . لەکۆتاییدا سیاسەت تابڵێی خۆی وەک کردەیەکی ناهزری نیشان دەدا و ئەمەش وا دەکات ئەم کردەیە دەروونکوژ و هەستبریندار کەربێت. ل171)\nدیارە نووسەر پشتی بە کۆمەڵێک سەرچاوەی ئینگلیزی بەستوە، جگە لەوەش خۆی وەک کەسێکی شارەزا لە بواری فەلسەفەدا، یارمەتییەکی زۆریداوە، کە شرۆڤەیەکی زۆر قووڵ بۆ دیاردەی گەندەڵی بکات.\nجێگەی گوتنە ئەم کتێبە ، کتێبێکی قەبارە گەورەیە نزیکەی 400 لاپەڕە دەبێت. ئەم کتێبە لەلایەن دەزگای ئاراسەوە چاپکراوە. لێرەدا جێگەی خۆیەتی دەستخۆشی لەکاک ئازاد بکەین بۆ ئەم کتێبەی، بەدڵنییایەوە هیلاکییەکی زۆری کێشاوە، تا ئەم کتێبە نایابەی نووسیوە.\nPrevious باخەوانی بە کیبۆردەوە\nNext نەخشەڕێگەیەک بۆ سازانی نیشتیمانی لە هەرێمی کوردستان


ده‌رهێنه‌رێکی به‌ناوبانگی به‌ریتانیا: ئۆجه‌لان وه‌ک ماندێلا کلێلی ئاشتییه\nMONDAY, 15 APRIL 2019 - 12:51\nبه‌شی تورکیا- ده‌رهێنه‌رێکی به‌ناوبانگی به‌ریتانیا و براوه‌ی دوو خه‌ڵاتی خورمای زێڕین له فێستیڤاڵی فیلمی که‌ن له نامه‌یێکدا ئاماژه به گۆشه‌گیریی سه‌ر عه‌بدوڵڵا ئۆجه‌لان ڕێبه‌ری زیندانی‌کراوی PKK ده‌کات و بۆ چاره‌کردنی ئاشتییانه‌ی پرسه‌کانی داهاتوو عه‌بدوڵڵا ئۆجه‌لان وه‌ک نێلسۆن ماندێلا به کلێلی ئاشتی وه‌سف ده‌کات.\nبه‌پێی هه‌واڵی کوردپرێس، کن لۆچ ده‌رهێنه‌ری به‌ناوبانگی به‌ریتانیا و براوه‌ی دوو خه‌ڵاتی خورمای زێڕین له فێستیڤاڵی فیلمی که‌ن له نامه‌یێکدا باس له بابه‌تی گۆشه‌گیریی سه‌ر عه‌بدوڵڵا ئۆجه‌لان ڕێبه‌ری زیندانی‌کراوی په‌که‌که و چالاکیی مانگرتن له خواردنی له‌یلا گوڤه‌ن و ژماره‌یێک له چالاکوانانی سیاسی و مه‌ده‌نیی کورد له زیندانه‌کانی تورکیا به بۆنه‌ی ناڕه‌زایه‌تی‌ده‌ربڕین به‌و بابه‌ته ده‌کات و ده‌نووسێت: ئێمه له‌باره‌ی ئه‌م بابه‌ته که ده‌بێ مایه‌ی شه‌رمه‌زاریی وڵاتان بێت، پشتیوانی له چالاکیی مانگرتنی زیاتر له 7 هه‌زار زیندانیی کورد ده‌که‌ین که ئه‌و چالاکییه‌یان به بۆنه‌ی ده‌سته‌به‌ربوونی مافی سه‌ره‌تاییی عه‌بدوڵڵا ئۆجه‌لان ڕێبه‌ری زیندانی‌کراوی PKK و دیداری ناوبراو له‌گه‌ڵ بنه‌ماڵه و پارێزه‌رانی ده‌ست پێکرد. مانگرتن له خواردنی مرۆڤه‌کان بۆ ده‌سته‌به‌ربوونی مافی مرۆڤێکی دیکه کارێکی بوێرانه، ڕیشه‌دار و یه‌کپارچه‌یه. چالاکیی مانگرتن له خواردن بۆ تێکڕای ئه‌و وڵاتانه مایه‌ی شه‌رمه‌زارییه که هیچ هه‌ڵوێستێکیان به مه‌به‌ستی کۆتایی‌هێنان به‌و زوڵمه ده‌رنه‌بڕیوه که دژی ئۆجه‌لان ئه‌نجام ده‌درێت و یاسا و ڕێسا نێوده‌وڵه‌تییه‌کانیش پێشێل ده‌کات. له‌و جووڵه سه‌ندیکایییانه که ده‌ستی پێده‌کرێت ده‌توانین به ئاسانی گرنگیی عه‌بدوڵڵا ئۆجه‌لان ده‌رک بکه‌ین. عه‌قڵییه‌تی ئۆجه‌لان له بواری دیموکراسیی مه‌ده‌نی، پلۆرالیزمی فه‌رهه‌نگی، مافی ژنان و گۆڕانکاری کۆمه‌ڵایه‌تی له باکووری سووریا به‌تایبه‌ت ناوچه کوردنشینه‌کانی ئه‌و وڵاته ڕۆڵێکی زۆر گرنگی ده‌بێت.\nناوبراو له درێژه‌ی لێدوانه‌کانیدا گوتیشی: ئۆجه‌لان هه‌میشه بۆ چاره‌سه‌رکردنی پرسی کوردی تورکیا په‌یامی ئاشتییانه‌ی خستۆته‌ڕوو. ناوه‌براو وه‌ک نێلسۆن ماندێلای باشووری ئه‌فریقا بۆ چاره‌سه‌رکردنی ئاشتییانه‌ی پرسه‌کانی داهاتوو کلێلی سه‌ره‌کیی ئاشتییه. عه‌قڵییه‌تی سیاسیی ئۆجه‌لان هه‌رچی بێت نادیده‌گرتنی مافی سه‌ره‌تایی و بنه‌ماییی زیندانییێکی سیاسی هه‌رگیز قبووڵ ناکرێت. جارێکی‌تر ده‌بینین که هه‌یکه‌لییه‌تی سیاسیمان سه‌رکه‌وتوو نه‌بووه و به‌رخۆدانی نێوده‌وڵه‌تی که‌وتۆته سه‌ر شانی گه‌لی وڵاتان.\nسه‌رچاوه: ڕۆژنامه‌ی یه‌نی یاشام


ئەو هەڵانەى کۆمەڵەى مارکسیزم - لینینیزمى بەم ڕۆژە گەیاند.\nڕەنگە نکوڵى کردن لە ڕاستى ئەگەر تاوان نەبێت بێگومان ئەچێتە بازنەى گوناهەکانەوە ، بۆیە ئەوەى لێرەدا ئەیڵێم گوزارشت لە مێژوویەکى دیارى کراو ئەکات و ئەمەوێ هەندێک ڕاستیى بەرجەستە باس بکەم کە هیچ سەرچاوەیەکم بۆى نەکردۆتە ئەستوندەگى جگە لەوەى خۆم تێیدا ژیاوم ، لە سەرەتاشەوە داواى لێبووردن ئەکەم کە نەتوانم بچمە ناو چۆنێتى سەرهەڵدانى کۆمەڵە و لە دواییشدا بڕیارە نهێنى و ژێر بە ژێرەکانى کە زۆر و کەم لێیان ئاگادار نیم ، بەڵام بە پێویستى ئەزانم ڕاستییە بەرچاوەکان بکەمە بەرکوڵى باسێک کە خوێندنەوە و لێکۆڵینەوەى گەورەى پسپۆرانى بوارەکە ، مەگەر بتوانن هەقى خۆى بدەنێ و کەسانى وەکو من ئەستەمە بتوانێت خۆى لە قەرەى بدات .\nکۆمەڵە ، ئەو ڕێکخراوە بوو ئەتوانرێت بە سروشى ئومێدى گەلێکى بەشمەینەت لە ناوچەکە بژمێردرێت ، کە لە نێو هەناوى مەلایى و جەلالى کە دوو هێزى ڕوخێنەرى کۆمەڵگاى کوردى بوون و بە سیاسەتە چەوت و چەوێڵەکانیان جگە لەوەى گەلەکەمانیان شەکەت و ماندوو کردبوو لە هەمان کاتیش دا مایەى دانانى گەراى پیسى دوژمنانى هەرێمایەتى و دەور و بەر بوون لە نیشتمانەکەمان دا ، هەروەکو چۆن هەمیشە لاوان داینەمۆى شۆڕش و ناڕەزایەتییەکانن لە دنیادا بە هەمان شێوە کۆمەڵە لە سەر دەستى لاوان تەکانى دا و کەوتە سەر پێ بە بیر و باوەڕێکى نوێى پێشکەوتووخوازانەوە ، پێچەوانەى بیر و باوەڕى هێزە کوردییە تەقلیدى و کۆنە پارێزەکانى ئەو دەمە ، و ئەو فاکتەرانەى ڕێگە خۆشکەر بوون لە نەشونماى کۆمەڵە لەمانەدا خۆى ئەبینێتەوە :-\n1 – هەست کردن بە پیلانێکى نێودەوڵەتى گەورە بەرامبەر بە گەلەکەمان .\n2 – دڕندایەتى حکومەتى ناوەندى و سەرکوتى بێوێنە بەرامبەر بە گەلەکەمان .\n3 – خۆ بەدەستەوەددانى سەرانى شۆڕشى گەلەکەمان .\n4 – سازشى هەندێک لە هێزى تر لەگەڵ دوژمن دا لە دژى ویستى گەلەکەمان .\n5 – توڕەیى و ناڕەزایەتى جەماوەرى گەلەکەمان .\nهەموو ئەمانە واى کرد کۆمەڵە وەکو هێزێکى شۆڕشگێڕ خۆى نماییش بکات و ئەو کەلێنەى لە ئاکامى سیاسەتى قێزەوونى سەرکردایەتییەکانى ئەو کات دروست بووبوو کۆمەڵە پڕى بکاتەوە و مەزنترین هەنگاویش بنێت بە ڕاگەیاندنى شۆڕشى چەکدارى کە بووە هۆى درەوشانەوەى ئەستێرەى ، لە کەشکەڵانى ئاسمانى بێئومێدى و هەرەس و خۆ بە دەستەوەدان ، بۆیە لە پڕێکا بوو بە کوڕێ و بە ئەزموونێکى کەمەوە کەوتە نێو تەونى جاڵجاڵۆکەى سیاسەتبازانى کورد و هێزە بە ناو پێشکەوتووخوازەکانەوە ، تا ئێرە کۆمەڵە تاکە هێزى کوردى بوو ببێتە هیواى زۆرینەى بەشخوراوانى گەلەکەمان ، هەرچەندە ناکرێت دەستە ڕەشە خزاوەکانى نێو ئەو ڕێکخراوە تازە سەرپێ کەوتووە بشاردرێنەوە کە لە دواییدا لە بەر ناهوشیارى و بێ ئەزموونیى کۆمەڵە باجى گەورەى کەوتە سەر و لە ژێر کاریگەرى ئەو دەستانەش بوو ئەو ئەستێرە بەرە و ئاسمان هەڵکشاوە هێدى هێدى داکشێنرا بەرە و خوار کە لە هەموو لایەکەوە ناحەزانى گەمارۆیان دابوو .\n1 – دەوڵەتە گەورەکانى دنیا خستبوویانە نێو قەڕەوڵى هاوکێشە سیاسییەکانى خۆیانەوە و هەمیشە وەکو هێزێکى شۆڕشگێڕى پێشکەوتووخواز بە مەترسییان دائەنا بۆ سەر ناوچەکە .\n2 – ووڵاتانى دراوسێى داگیرکەرانى کوردستان بە مەترسییان ئەزانى بۆ سەر بەرژەوەندییەکانى خۆیان لە ناوخۆى ووڵاتەکانى خۆیان و لە عێراقى داگیرکەریش دا .\n3 – حکومەتى داگیرکارى عێراقى لە ( سەرکەوتن ) ە وەهمیەکانى ووریا کردەوە بۆیە بوو بوو بە گەورەترین مەترسیش بۆ سەر دەسەڵاتەکەیان .\n4 – پارتى بارزانیش وەکو هێزێکى ( متحدی ) بۆ سەر عەرشى زەعامەتى خۆیان کەوتنە دژایەتییان .\n5 – حیزبى شیوعیش بە جێگرەوەى ڕێکخراوەکانى کوردستانى خۆیانیان ئەزانى بۆیە کەمتەرخەمییان نەکرد لە دژایەتى کردنیان .\n6 – خزانى باڵى تاڵەبانى و باڵ کێشان بە سەرى دا تا لەوێوە جەبەروتى خۆى وەکو ئەلتەرناتیڤێک بەرامبەر بە پارتى بسەلمێنێت .\n7 – هەموو ئەمانە و ناکامڵى سەرکردایەتى خودى کۆمەڵە بۆ وەستانەوە بەرامبەر ئەو هەموو پیلانە نەگریسانەش سەربار بوو .\nلێرە بە دواوە ئەستێرەى کۆمەڵە کە گەییشتبووە لوتکەى هەڵکشان ئیتر هاتە خوار بەرەو داکشان و داماڵدرا لە هێزێکى شۆڕشگێڕى پێشکەوتووخوازەوە بۆ هێزێکى شۆڕشگێڕى داماڵدراو لە ئایدیۆلۆژیا ، ئەگینا کۆمەڵە لە گەڵ ( خەتى گشتى و بزوتنەوە ) کوجا مەرحەبا ، ئەو ئایدیۆلۆژیا چینایەتییەى کۆمەڵە خۆى خستبووە سایەیەوە کەى لە گەڵ بۆچوونى دەرەبەگ و کۆنەپەرستانە ئەگونجا ، تا کار بەوە گەییشت کۆنترۆلى کۆمەڵە کەوتە دەست سەرکردایەتییەکەوە کە ڕۆژێک لە ڕۆژان نەیانخواستووە کۆمەڵە ببێت بەو هێزەى نماییندەى بەشمەینەتان بێت و بگرە دوژمنى قەستەسەرى ئەو بیروباوەڕەش بوون کە کۆمەڵە گرتبوویە بەر .\nلە کۆنفرانس و کۆبوونەوە گەورەکان دا پاکتاوەکان خرانە گەڕ بۆ لەناوبردن و دوورخستنەوە و سەرهەڵگرتنى سەرکردە ڕەسەن و غەمخۆرەکانى کۆمەڵە و ئەوانەشى مانەوە بوونە کەمایەتییەکى بێ دەسەڵات و دەسەپاچە تا هەڵخزان بەرەو هەڵدێر .\nئەو هێزەى بە ناوى یەکێتى نیشتمانى کوردستانەوە ئاسیاوى شۆڕشەکەى گرتە دەست و بوو بە بڕیاردەر و لەولاشەوە پارتى دیموکراتى کوردستان بە ناوى ( قیادە مۆقتە ) وە هاتەوە مەیدان مەوداى ململانێکان قوڵتر و فراوانتر بوونەوە و ئەمەش ئاسەوارى کاریگەرى بەسەر کاڵبوونەوەى کۆمەڵەوە جێهێشت ، و لە ململانێى چینایەتى و شۆڕشگێڕییەوە خزاندیانە نێو بۆتەقەى ململانێى مەلایى و جەلالییە کۆنەکەوە بەڵام بە تەرزێکى نوێ ترەوە ، لە نێو ئەو ململانێیەدا ئیتر کۆمەڵە لە هەموو ئەو بیروباوەڕانەى هەڵى گرتبوو داشۆرا و کەوتە داوى پێشبڕکێى زەعامەت و سازش و کورد کوژییەوە و بوو بە هێزێکى کۆنەپارێز و ملى رَێگەى نەمانى گرتە بەر .\nکۆمەڵە بوو بە گروپێکى بەهێزى یەکێک لەو دوو باڵەى ناو شۆڕشى کورد کە ساڵانێک بوو خۆیان بەلاوە زۆر مەبەستدار تر بوو لە بەرژەوەندى گەل و بۆ ئەمەش لە هیچ کردارێکى کۆنەپەرستانەى دژەگەلى و ناشۆڕشگێڕى نەسڵەمیونەتەوە بۆ یەکتر شکاندن و تەنانەت لە باوەشى دوژمنە دێرینەکانى گەلەکەمانەوە تیریان بۆ یەکتر ئەهاویشت و یەکتریان قبوڵ نەئەکرد ، گەرمترین باوەشیش بۆیان باوەشى بەعسییەکانى عێراق و ئاخوندەکانى ئێران بوو تا کار بەوە گەییشت مامەڵە بە چارەنووسى هاونیشتمانییەکانى ڕۆژهەڵات و باکوریشەوە بکەن تا دڵى ئاغاکانیان ڕازى بکەن و جێ پێى خۆیان قایمتر ، کە ئەمە تا ئەم دواییەش درێژەى هەر هەبوو بە تایبەتى تا ساڵى 1996 ، ڕۆڵى حیزبى شیوعیش لەم نێوەندەدا وەکو هێزێکى بێ ئیرادە پاشکۆیەتى بوو ، بۆیە پزیسکى ئاگرەکەیان بەرکەوت و لە ئاکامى سیاسەتى کلکایەتى سەرکردایەتییەکەیان دەیان هاوڕێى کۆڵنەدەریان لە پشتاشان بوونە قوربانیى ، ئیتر لەوە بە دواوە شتێک نەما ناوى کۆمەڵە بێت بەو مانایەى جارانى ، هەندێک هەوڵ درا بە ناوى ئەوەى ئەو بیروباوەڕە زیندوو بکەنەوە ئەوانیش لە سەر دەستى سەرکردایەتییە تازەکەى کۆمەڵە هەوڵەکەیان لە بار برا و تەفروتونا کران .\nئەتوانم بڵێم ئەو هێزانەى لە ڕابردوودا هەلى ڕەخساویان لە زەمینەیەکى لە باردا بۆ گونجاو بوون بە بە هێزى کاریگەر و وەرچەرخێنەر بە داخەوە لە ئاکامى سیاسەتى هەڵەیان دا نەمان وە یا بەرەو لە ناوچوون ئەچن ، ئیدى کاتى ئەوە هاتووە ڕەنگە جیاوازەکان دەنگەکانیان بکەن بە یەک و بە ئایدیۆلۆژیایەکى پێشکەوتووخوازانەوە خۆیان پڕ چەک بکەن و بەر لە ستەمە چینایەتییەکان و نایەکسانى و نادادپەروەرى و نادیموکراسى بگرن و ئەرکى لە پێشینەشیان پەردە هەڵماڵین بێت لە ڕووى ئەوانەىکەوا لە ڕواڵەت دا خۆ بە نوێنەرى زەحمەتکێشان و ستەم لێکراوان ئەزانن و لە ناوەڕۆکیش دا سفرەلێسى سەرمایەدارانن .\nتێبینى : ئەم بابەتە خوێندنەوەیەکى سەرپێیى باسێکى گرنگ و مێژوویى خەباتی گەورەترین و ستەملێکراوترین گەلە لە دنیادا ، من ناتوانم زانستیانە و بابەتیانە تر لە سەرى بدوێم ، ئە خوازم پسپۆڕان بە ئەرکى خۆیان بزانن .


تره‌مپ ره‌زامه‌ندی له‌سه‌ر ناردنی پێداویستی سه‌ربازی زیاتر بۆ كه‌نداو ده‌ربڕی\nفڕۆكه‌ی جه‌نگی ئێف 16ی ئه‌مه‌ریكی، له‌سه‌ر یه‌كێك له كه‌شتییه فڕۆكه‌هه‌ڵگره‌كانی ئه‌و وڵاته\nسه‌رچاوه‌یه‌ك له ئیداره‌ی ئه‌مه‌ریكا ئاشكرای كرد، دۆناڵد تره‌مپ، سه‌رۆكی ئه‌مه‌ریكا، ره‌زامه‌ندی ده‌ربڕیوه له‌سه‌ر داوایه‌كی پاتریك شاناهان، وه‌زیری به‌رگری ئه‌مه‌ریكا به وه‌كاله‌ت، بۆ ناردنی پێداویستی سه‌ربازی زیاتر بۆ كه‌نداو.\nبه گوێره‌ی وێبسایتی سی ئێن ئێنی ئه‌مه‌ریكی، داواكه‌ی شاناهان، بۆ ناردنی هێز و كه‌لوپه‌لی زیاتری سه‌ربازییه بۆ رۆژهه‌ڵاتی ناوه‌ڕاست، ئامانجیش لێی، به‌رپه‌رچدانه‌وه‌ی هه‌ڕه‌شه‌كانی ئێرانه.\nبه گوێره‌ی سه‌رچاوه‌كه، كه‌لوپه‌له سه‌ربازییه‌كان، كه بڕیاره بنێردرێنه كه‌نداو، له سیسته‌می به‌رگری مووشه‌كی پاتریۆت و فڕۆكه‌ی بێفڕۆكه‌وانی كۆكردنه‌وه‌ی زانیاری و پێداویستی دیكه پێكهاتووه.\nپێشتریش سه‌رچاوه‌كان له وه‌زاره‌تی به‌رگری ئه‌مه‌ریكا رایانگه‌یاندبوو، ده‌یانه‌وێت پێداویستی سه‌ربازی زیاتر بۆ به‌رپه‌رچدانه‌وه‌ی ئێران بنێرنه ناوچه‌كه و به گوته‌ی خۆیشیان هێشتا هه‌ڕه‌شه و مه‌ترسییه‌كانی ئێران به‌رده‌وامن.\nدوای جه‌یسم ماتیس، كه وه‌زیری به‌رگری بوو و ده‌ستی له‌كاركێشایه‌وه، پاتریك شاناهان، به شێوه‌یه‌كی وه‌كاله‌ت وه‌زاره‌تی به‌رگری ئه‌مه‌ریكا به‌ڕێوه‌ده‌بات، ده‌توانێت واژۆ له‌سه‌ر ناردنی هێز و پێداویستی سه‌ربازی بدات، به‌ڵام به گشتی سه‌رۆكی ئه‌مه‌ریكاش له ورده‌كارییه‌كانی ئاگادار ده‌كرێت.\n01 زانیاری نوێ له‌باره‌ی هێرشه‌كانی سه‌ر دامه‌زراوه نه‌وتییه‌كان سعوودیه ئاشكرا ده‌كرێن\n03 خالید شوانی بۆ به‌ڕێوبردنی دۆسیه‌ی دانووستانه‌كانی هه‌ولێر و به‌غدا راسپێردرا\n04 به‌رهه‌م ساڵح له باره‌ی بودجه و مووچه‌ی هه‌رێمی كوردستانه‌وه دڵنیایی ده‌دات\n01 مووچه‌ی ئه‌م شوێنه دابه‌ش ده‌كرێت\n02 وه‌زاره‌تی ناوخۆ روونكردنه‌وه‌یه‌ك له باره‌ی نووسراوێكی وه‌زاره‌ته‌كه بڵاو ده‌كاته‌وه\n03 شیعەكان بە تەلەفۆن قسە لەگەڵ ئیمام حوسێن دەكەن\n05 هه‌فته‌ی داهاتوو مووچه‌ی ئه‌م وه‌زاره‌ت و دامه‌زراوانه دابه‌شده‌كرێت


لە نەمسا و باکوری کوردستان دەستگیرکردنی ئەندامانی هەدەپە ئیدانەکرا – کوردی – RojNews.News\n26/09/2020 - 6:22:31 pm\nلە شاری سیدنی پایتەختی نەمسا و شاری قەرسی باکوری کوردستان ئیدانەی ئۆپڕاسیۆنی قڕکردنی سیاسی دژی سیاسەتەمەداران و ئەندامانی هەدەپە کرا و داوای ئازادکردنی دەستگیرکراوەکان کرا.\nئەمڕۆ لە شاری ئیدنیی پایتەختی نەمسا بە ئەنجامدانی چالاکیەکی پرۆتسیۆیی ئۆپڕاسیۆنی پاکتاوی سیاسیی دەوڵەتی داگیرکەری تورک ئیدانە کرا، کە لە دوێنێ لە دژی سیاسەتەمەدارانی هەدەپە بەڕێوە چوو، کوردستانیان و دۆستانیان لە گۆڕەپانی تاون هالی شارەکە گردبوونەوە.\nلە سەر ناوی پەیمانی سۆسیالیستەکان وتەیەک پێشەکەش کرا و لەگەڵ ئەوەی ئۆپڕاسیۆنی پاکتاوی سیاسیی دەوڵەتی تورک ئیدانە کرا، پەیمانی یەکگرتن لەگەڵ هەدەپەش درا و ئاماژەش بەوە کرا کە، بەو یەکگرتنە دەتوانن فاشیزم هەڵوەشێننەوە.\nهاوکات لەسەر ناوی گروپی یەکگرتن لەگەڵ ڕۆژئاوای کوردستان وتەیەک پێشکەش کرا و بانگەوازیەک ئاڕاستەی دەوڵەتی نەمسا و یەکێتی ئەوروپا کرا و داواشیان لێکرا کە لە دژی ئەم نادادی و نایەکسانیە هەڵوێستی جدیان بنوێنن و کۆتایی بەو کردەوە فاشیستانە بهێنن.\nهەروەها لە شاری قەرسی باکوری کوردستان ئۆپڕاسیۆنی پاکتاوی سیاسی ئیدانە کرا، لەو چالاکیەدا هاوڵاتیانی شارەکە پەیامی پشتیوانیان بۆ ئایهان بیلگین، هاوسەرۆکی شارەوانی شارەکەیان دەربڕی، کە یەکێکیە لە دەستگیرکراوەکانی دوێنێ.\nلە ڕێپێوانەکەدا هەر یەک لە شەڤین ئاڵاجا، هاوسەرۆکی شارەوانی، شەڤین جۆشکون و گولستان کلچ کۆچیگت، حەبیب ئەسکیک، عەبدولا کۆچ و موراد ساریساچ پەرلەمانتارانی هەدەپە بەشداریان کرد، ڕێپێوانەکە لە بەردەم ناوەندی هەدەپەی شارەکەوە دەستی پێکرد تا بەردەم ناوەندی خزمەتگوزاریەکانی شارەوانی بەردەوام بوو، لە چالاکیەکەدا دروشمی ‘ئایهان سەرۆکمان، تەنیا نییە’ بەرز کرایەوە.\nهاوکات ئەو پارێزەرانەی چاوپێکەوتنیان لەگەڵ ئایهام بیلگین، هاوسەرۆکی شارەوانی قەرس ئەنجام دابوو ڕایانگەیاند، بیلگین بە مۆڕالە و سڵاوی خۆی بۆ گشت گەلی قەرس ناردووە.